அமெரிக்கா கென்டக்கியில்  வங்கியில்  துப்பாக்கிக் சூடு   நால்வர்  மரணம்  9 பேர்  காயம்

லுய்வில்லே , ஏப் 11 – அமெரிக்காவில் , Kentucky , Louisvile நகரிலுள்ள வங்கியில் அதன் ஊழியர் ஒருவர் நடத்திய துப்பாக்கிச் சூடு தாக்குதலில் நான்கு ஊழியர்கள் மாண்டனர். இந்த சம்பவத்தில் இதர 9 பேர் காயம் அடைந்தனர் . இந்த தாக்குதலை நடத்திய வங்கி ஊழியர் அதனை நேரலை செய்திருப்பதாகவும் கெண்டக்கி நகரின் அதிகாரிகள் தெரிவித்தனர். இதனிடையே சம்பவம் நிகழ்ந்த இடத்திற்கு விரைந்த போலீசார் தாக்குதல் நடத்திய நபரை சுட்டுக்கொன்றதாக போலீஸ் துறை வெளியிட்ட அறிக்கையில் தெரிவித்தது. எனினும் போலீசார் நடத்திய துப்பாக்கி சூட்டில் அந்த நபர் கொல்லப்பட்டாரா அல்லது சொந்தமாக சுட்டுக்கொண்டாரா என்ற தகவலை உறுதிப்படுத்த முடியவில்லை. கடந்த ஆண்டு அந்த வங்கியின் ஊழியராக இணைந்த 23 வயதுடைய Connor Sturgeon என்ற நபர் இந்த தாக்குதலை நடத்தியதாக அடையாளம் கூறப்பட்டது.

 Tags
Bank worker

colleagues in Louisville

four

kentucky

shoots dead


ஏலம் போனது உப்பு துகளைவிட சிறிய கைப்பை

நியூயார்க் ஜூலை 7 – பிரபல கைப்பை தயாரிப்பு நிறுவனமான லூயிஸ் விட்டான் (Louis Vuitton) தயாரித்த Microscopic handbag எனப்படும் உப்பு துகளை விட சிறிய அளவிலான கைப்பை RM 2,97,393 ரொக்கத்திற்கு ஏலத்தில் எடுக்கப்பட்டுள்ளது.

நியூயார்க் நகரை தலைமையிடமாக கொண்டு செயல்படும் “MSCHF” என்ற கலைப்பொருட்களை சேகரிக்கும் நிறுவனம், இந்த வித்தியாசமான கைப்பையை ஏலத்தில் எடுத்தது.

இந்த கைப்பை ஒரு ஊசியின் நுனியில் உள்ள துளையில்கூட நுழைந்து விடும். மைக்ரோஸ்கோப் வைத்து பார்த்தால் மட்டுமே கைப்பையின் முழு வடிவம் தெரியும் என அதன் வடிவமைப்பாளர்கள் கூறுகின்றனர்.

இந்த கைப்பை 0.03 அங்குளத்திற்கும் குறைவான அளவில் தயாரிக்கப்பட்டிருக்கிறது.

 Tags
' Sold For 5 Figures At Auction

Small Style: Handbag

Tinier 'Than A Grain Of Salt


விமானம், ஹெலிகப்டர் வாங்கும் நடவடிக்கையில் வர்த்தகரை ஏமாற்றிய டத்தோ

கோலாலம்பூர், ஜன 18 – 6 ஆண்டுகளுக்கு முன்பு , 70 லட்சம் ரிங்கிட்டுக்கும் அதிக தொகையை உட்படுத்திய விமானம், ஹெலிகப்டர் கொள்முதல் நடவடிக்கையில் மோசடி செய்ததாக டத்தோ தகுதி கொண்ட ஆடவர் மீது கோலாலம்பூர் Sesyen நீதிமன்றத்தில் குற்றம் சாட்டப்பட்டது.

எனினும், குற்றம் சாட்டப்பட்ட நபரான 59 வயது Ismail Hassan என்பவர் தனது குற்றச்சாட்டினை மறுத்திருக்கின்றார்.

ரொக்கமாக்க முடியாது என அறிந்தும், ஏமாற்றப்பட்ட நபரிடம் இரு காசோலைகளை வழங்கியதோடு, திவாலாகியிருந்த நிலையில் கடன் வாங்குவதற்கான ஒப்பந்தத்தை செய்ததாகவும் , அந்த டத்தோ குற்றச்சாட்டினை எதிர்நோக்கியுள்ளார்.

 Tags
A man is accused

defrauding the sale

over 7 million

purchase of helicopters


தொலைபேசி  மோசடி  கும்பலினால்  பொதுச் சேவை ஊழியர்  ரி.ம 600,000  இழந்தார்

கோலாலம்பூர், ஜூலை 26 – தொலைபேசி அழைப்பை பயன்படுத்தி இணைய மோசடி செயலில் ஈடுபட்டுவரும் கும்பலினால் பொதுச்சேவை ஊழியர் ஒருவர் தமது சேமிப்பில் இருந்த ஆறு லட்சம் ரிங்கிட்டை இழந்துள்ளார். தம்மை Pos Laju நிறுவனத்தின் ஊழியர் என கை தொலைபேசி மூலம் அடையாளம் கூறிக்கொண்ட ஆடவர் ஒருவர் ஏடிஎம் பண பட்டுவாடா இயந்திரத்திற்கான ஐந்து பொட்டலங்கள் அந்த அரசாங்க ஊழியரிருக்கு வந்திருப்பதாக தெரிவித்துள்ளார். இந்த செய்தியை மறுப்பதற்கு முன்பாகவே பேரா போலீஸ் படையின் உயர் அதிகாரி என கூறிக்கொண்ட மற்றொரு நபரிடம் தொலைபேசி உரையாடலை தொடரும்படி அவர் தெரிவித்துள்ளார்.

அதன் பின்னர் போதைப் பொருள் மற்றும் சட்டவிரோத பண பரிமாற்றம் போன்ற குற்றச்செயலில் ஈடுபட்டதாக போலீசிற்கு தகவல் கிடைத்துள்ளதால் வங்கி விவரங்கள் குறித்த ஆவணங்களை பரிசோதிப்பதற்கு அது குறித்த தகவல்களை வழங்கும்படி படி அந்த அரசு ஊழியருக்கு தெரிவிக்கப்பட்டுள்ளது. அவரது பேச்சை நம்பி வங்கி தகவல்ளை வழங்கிய அரசு ஊழியருக்கு சொந்தமான ஆறு லட்சம் ரிங்கிட் மோசடி செய்யப்பட்டது. மோசடிக் கும்பலால் பணத்தை பறிகொடுத்த ஆடவர் இச்சம்பவம் குறித்து புகார் செய்திருப்பதாக Seberang Polis jiyt;u Mohd Asri Shafie கூறினார்.

 Tags
Penjawat awam

Phone Scam

rugi lebih RM 60000 ditipu


3 டன் லாரி, டிரெய்லரில் மோதி விபத்து ; ஒருவர் மரணம்

தெலுக் இந்தான் , ஜூன் 22 – தெலுக் இந்தான், ஜாலான் சுங்காய் மானெக் , ( Jalan Sungai Manik), அருகே 3 டன் லாரி முன் சென்றுக் கொண்டிருந்த ஒரு டிரெய்லரின் பின்புறத்தில் மோதியதில் லாரியின் உதவியாளர் சம்பவ இடத்திலேயே உயிரிழந்தார் .

உயிரிழந்த 60 வயதான , நசீர் இம்ரானின் ( Nasir Imran) உடல் லாரியில் சிக்கி கொண்டதை அடுத்து, தீயணைப்பு மீட்பு படையினரின் உதவியோடு அவரது உடல் மீட்டெடுக்கப்பட்டது.

லாரியின் ஓட்டுநர் , 25 வயது , முகமாட் ஃபைஸ் அப்துல்லா,(Mohammad Faiz Abdullah), சிறு காயங்களுடன் உயிர் தப்பினார்.

அந்த லாரி உதவியாளரின் உடல் பிறகு போலீசிடம் விசாரணைக்காக அனுப்பபட்டுள்ளது.

 Tags
3 ton

collides

died

lorry

man

trailer


ஆலய  திருவிழாவுக்கு  அனுமதி மறுக்கப்பட்டதா? போலீஸ் மறுப்பு

ஈப்போ , ஏப் 22 – நோன்பு பெருநாள் காலத்தில் ல் நடைபெறவிருந்த ஈப்போ புந்தோங்

இடுகாட்டு காளியம்மன் ஆலய திருவிழா நடத்துவதற்கு போலீஸ் அனுமதி வழங்கவில்லையென சமூக வலைத்தளங்களில் வெளியான தகவலை ஈப்போ மாவட்ட போலீஸ் தலைவர் துணை கமிஷனர் Yahaya Hassan மறுத்தார். தீய நோக்கத்தோடும் போலீசின் நற்பெயரை சீர்குலைப்பதற்காக இப்படியொரு குற்றச்சாட்டு பரப்பட்டுள்ளதாக அவர் தெரிவித்தார்.

இம்மாதம் 21 ஆம் தேதி முதல் 23 ஆம் தேதி வரை நடைபெறும் திருவிழா நோன்பு பெருநாள் காலத்தில் வந்ததால் இரத ஊர்வலம் மற்றும் காவடி எடுக்கும் நிகழ்வை ஒத்திவைப்பதற்கு ஒத்துழைப்பை வழங்கும்படி ஆலய நிர்வாகத்திற்கு ஆலோசனை மட்டுமே கூறினோம் என அவர் தெரிவித்தார். அந்த ஆலயத்தின் திருவிழாவுக்கு 25,000 பக்தர்கள் வருவார்கள் என எதிர்பார்க்கப்படுவதால் இரத ஊர்வலத்தின்போது போக்குவரத்து நெரிசல், பொது அமைதி மற்றும் பாதுகாப்பிற்கு சிரமம் ஏற்படலாம் என கூறியிருந்தோமே தவிர எந்தவொரு சமயத் திருவிழாவையும் போலீஸ் தடுக்கவில்லையென Yahaya Hassan விவரித்தார்.

 Tags
Accuse the

Hindu

of banning

of evil

police

religious ceremonies

Slander


சொக்சோவிடம்  ரி.ம 1.19 மில்லியன்   போலி பண  கோரிக்கை  நிறுவன இயக்குனர்  குற்றச்சாட்டை மறுத்தார்

கோலாலம்பூர், பிப் 14 – Penjana kerjaya திட்டத்தின் ஊக்குவிப்பு தொகைக்காக சொக்சோவில் 1.19 மில்லியன் ரிங்கிட் போலியான பண கோரிக்கை சமர்ப்பித்ததாக கொண்டு வரப்பட்ட குற்றச்சாட்டை ஒரு நிறுவனத்தின் இயக்குனரான ராதா மறுத்து விசாரணை கோரினார். Star Skill Sdn Bhd நிறுவனத்தின் உரிமையாளரான 54 வயது ராதா அந்த நிறுவனத்தின் பெயரில் பொய்யான விவரங்களை நிறுவனத்தின் ஊழியர் விவர பாரத்தில் பூர்த்தி செய்து 11 லட்சத்து 90,000 ரிங்கிட் ஊக்குவிப்பு தொகையை கோரியதாக குற்றஞ்சாட்டப்பட்டார். அந்த நிறுவனத்தில் வேலை செய்யாதவர்களின் பெயர்களை பட்டியலிட்டு சொக்சோவை ஏமாற்றியதாக அவர் மீது குற்றஞ்சாட்டப்பட்டது.

கடந்த 2021 ஆம் ஆண்டு மே 21 ஆம் தேதி கம்போங் பாருவில் ஜாலான் துன் ரசாக்கில் விஸ்மா பெர்கெசோவில் இக்குற்றத்தை

புரிந்ததாக ராதா மீது மீது குற்றஞ்சாட்டப்பட்டது. ஒரு நபர் உத்தரவாதத்தின் கீழ் ராதாவுக்கு 45 ,000 ரிங்கிட் ஜாமின் அனுமதித்த நீதிபதி Suzana Hussin , அவரது அனைத்துலக கடப்பிழதை நீதிமன்றத்தில் ஒப்படைக்கும்படி உத்தரவிட்டார். . மார்ச் 14 ஆம்தேதி அவர் மீதான குற்றச்சாட்டு மீண்டும் மறுவாசிப்புக்கு செவிமடுக்கப்படும்

 Tags
claims to Sosco worth

Company director

in KL charged

RM1.19m

with submitting false


ஶ்ரீ பெர்டானாவின் தேவையில்லாத மறுசீரமைப்பு பணிகளுக்கு RM38mil செலவிட்டார் முஹிடின் – அன்வார் சாடல்

பெட்டாலிங் ஜெயா, ஜூலை 30 – தான் பிரதமராக இருந்த காலக்காட்டத்தில் தேவையில்லாத விவகாரங்களுக்காக முக்கியத்துவம் கொடுத்தார் டான் ஶ்ரீ முஷிடின் யாசின் என சாடியுள்ளார் அன்வார் இப்ராஹிம்.

அதில் ஒன்று பிரதமரின் அதிகாரத்துவ இல்லமான ஶ்ரீ பெர்டானாவை சீரமைக்கும் பணிகளாகும். ஶ்ரீ பெர்டானா நல்ல நிலையில் இருந்த போது, அதனை சீரமைக்க வேண்டிய கட்டாயம் என்ன ? அதற்காக முஹிடின் செலவிட்டுள்ள தொகை 38 மில்லியன் ரிங்கிட்.

அந்த பணம் , ஏழை எளியவர்களுக்கு உதவ பயன்படுத்தியிருக்கலாம் என தனது அதிருப்தியை வெளிப்படுத்தினார் அன்வார்.

நான் சொல்வதை நம்பவில்லை என்றால், நான் இளைஞர்களுக்கு ஶ்ரீ பெர்டானாவை சுற்றி காட்டுகிறேன் வாருங்கள்.

அழகாய் இருக்கும் பிரதமர் இல்லத்திற்கு 38 மில்லியன் ரிங்கிட் செலவு, கார்பெட்டை மாற்ற 80,000 ரிங்கிட், அழகான ஓவியங்கள் மாற்றப்பட்டு விட்டன. சீரமைப்பு பணிகளில் ஈடுபட்டவை எல்லாம் முஹிடினின் உறவினர் நிறுவனங்கள் என்றார் அன்வார்.

கடந்த ஆண்டு செப்டம்பர் 30ஆம் திகதி, தாம் பிரதமர் பதவியில் இருந்தபோது ஶ்ரீ பெர்டானா இல்லத்தை சீரமைக்கும் மற்றும் மேம்படுத்தும் பணிகளுக்கு 38.5 மில்லியன் ரிங்கிட் ஒதுக்கப்பட்டதாக முஹிடின் கூறியிருந்தார் என்பது குறிப்பிடத்தக்கது.

 Tags
for unnecessary upgrades

Muhyiddin spent RM38mil

on Seri Perdana

says Anwar


ஜோ லோவை   எனக்குத்   தெரியாது    – ஷெட்டி  சாட்சியம்

கோலாலம்பூர், ஆக 15 – வர்த்தகர் Low Taek Jho அல்லது ஜோ லோவை தமக்கு தெரியாது என பேங்க் நெகாரா மலேசியாவின் முன்னாள் கவர்னரான ஷெட்டி அக்தார் அஜிஸ் உயர் நீதிமன்றத்தில் தெரிவித்தார். நஜீப்பிற்கு எதிரான 1 எம்.டி.பி வழக்கு விசாணையில் சாட்சியம் அளித்த அவர் , 1 எம்.டி.எம் விவகாரத்தில் முக்கிய சர்சையாக பெயர் குறிப்பிடப்பட்ட ஜோ லோவுடன் தமக்கோ அல்லது தமது குடும்பத்தினருக்கோ எந்தவொரு தொடர்பும் இல்லையென தமது சாட்சியத்தில் தெரிவித்தார். அதோடு ஜோ லோவிடம் எந்த பரிசுக் பொருட்கள் எதனையும் தாமோ அல்லது தமது குடும்பத்தினரோ பெற்றுக்கொள்வில்லையென அவர் கூறினார். மேலும் தமது கணவர் Ayman படித்த Pennsylvania பல்கலைக்கழகத்தின் Wharton கல்லூரியில் ஜோ லோ படித்தது குறித்தும் தமக் தெரியாது என்றும் டத்தோஸ்ரீ நஜீப்பின் வழக்கறிஞர் ஷாபி அப்துல்லாவின் கேள்விக்கு பதில் அளித்தபோது ஷெட்டி தெரிவித்தார்.

 Tags
I never knew

jho low

trail

Zeti tells Najib's 1 MDB


FA கிண்ணத்தை வென்றது JDT அணி; இன்று ஜோகூரில் சிறப்பு பொது விடுமுறை

ஜோகூர், ஜூலை 23 – JDT அணி 2023 FA கிண்ணத்தை வென்றதைக் கொண்டாடும் வகையில், இன்று ஜோகூர் மாநிலத்திற்கு சிறப்பு பொது விடுமுறை வழங்கப்பட்டுள்ளது.

கோலாலம்பூர் சிட்டி காற்பந்து குழுவுடன் மோதிய JDT அணி 2-0 என்ற கோல் எண்ணிக்கையில் இந்த வெற்றியை கைப்பற்றியது.

இந்த மகிழ்ச்சியைக் கொண்டாடும் வகையில், ஜோகூர் சுல்தானின் அனுமதியுடன் இன்று சிறப்பு விடுமுறையை அறிவிப்பதாக ஜோகூர் மந்திபெசார் Datuk Onn Hafiz Ghazi தனது முகநூலில் தெரிவித்திருந்தார்.

ஆட்டத்தின் 65வது நிமிடத்தில் முதல் கோலை JDT அணியின் Nathaniel Shio Hong புகுத்திய வேளை, இரண்டாவது கோல் 73வது நிமிடத்தில் Leandro Velasquezஆல் புகுத்தப்பட்டது.

ஆயிரக்கணக்கான காற்பந்து ரசிகர்கள் மத்தியில், ஜோகூர் இஸ்கண்டார் புத்ரியில் உள்ள சுல்தான் இப்ராஹிம் அரங்கத்தில் இப்போட்டி நடைப்பெற்றது.

கடந்தாண்டு நடைப்பெற்ற FA கிண்ணப் போட்டியில், கெடா அணியுடன் மோதிய JDT அணி 3-1 என்ற கோல் எண்ணிக்கையில் பெற்ற வெற்றியை இவ்வாண்டு மீண்டும் தன் வசமாக்கியுள்ளது என்பது குறிப்பிடத்தக்கது.

 Tags
2-0

after defeating Kuala Lumpur

FA Cup

JDT win


ஏ.ஆர் ரஹ்மான் நேரலை நிகழ்ச்சியை போலீஸ் தடுத்து நிறுத்தியதா? ; நேர அனுமதியை மீறியதால் ஏற்பட்ட பிரச்சனை

இந்தியா, மகாராஷ்டிரா மாநிலம், புனே நகரில், ஆஸ்கார் நாயகன் ஏ.ஆர்.ரஹ்மானின், நேரலை இசைநிகழ்ச்சியை போலீஸ் தடுத்து நிறுத்திய சம்பவம் பரபரப்பை ஏற்படுத்தியுள்ளது.

இரவு மணி பத்துக்கு மேல், அனுமதிக்கப்பட்ட காலக்கெடுவை தாண்டி இசைநிகழ்ச்சி தொடர்ந்து நடத்தப்பட்டதால், அதனை போலீசார் தடுத்து நிறுத்தியதாக கூறப்படுகிறது.

மேடையில் ஏ.ஆர். ரஹ்மான் இசைநிகழ்ச்சியை வழிநடத்திக் கொண்டிருந்த போது, அங்கு வந்த போலீஸ் அதிகாரி ஒருவர் உடனடியாக அனைத்து நடவடிக்கைகளையும் நிறுத்த உத்தரவிடும் காணொளி ஒன்று வைரலாகியுள்ளது.

எனினும், காலக்கெடுவை மீறி நடத்தப்பட்டதால், அந்த இசைநிகழ்ச்சியை நிறுத்த வேண்டிய கட்டாயம் ஏற்பட்டதாகவும், அதனை புரிந்து கொண்டு ஏ. ஆர். ரஹ்மான் உடனடியாக பாடுவதை நிறுத்திக் கொண்டதாகவும், போலீஸ் தரப்பில் விளக்கம் அளிக்கப்பட்டுள்ளது.

 Tags
AR Rahman's live show

Did police stop

Problem due to

time limit violation


நாய்க்குட்டியை தூக்கி எறிந்த பாதுகாவலர் பணிநீக்கம்

பிலிப்பைன்ஸ், ஜூலை 14 – பிலிப்பைன்ஸ் நாட்டில் வணிக வளாகத்தின் பாதுகாவலர் ஒருவர், நாய்க்குட்டியை தூக்கி எறிந்த விவகாரம் வைரலான நிலையில், அவர் பணியில் இருந்து நீக்கப்பட்டார்.

அந்த பாதுகாவலர், 3 நாட்களுக்கு முன்னர் வணிக வளாகத்தில் விளையாடிக் கொண்டிருந்த இரண்டு சிறுமிகளை விரட்ட முயன்றபோது, அவர்கள் மறுத்ததால், அவர்களுடன் இருந்த நாய்க்குட்டியை கிட்டத்தட்ட 5 மீட்டர் உயரமுள்ள நடைபாதையில் தூக்கி எறிந்ததாக முகநூலில் பதிவு ஒன்று வைரலானது.

அந்த பாதுகாவலரை பணியமர்த்திய நிறுவனத்தின் பாதுகாப்பு ஒப்பந்ததாரர் அவரை பணிநீக்கம் செய்துள்ள நிலையில்,

விலங்குகளை துன்புறுத்தியதற்காக வழக்குப் பதிவு செய்ய திட்டமிட்டிருப்பதாக

பிலிப்பைன்ஸ் விலங்குகள் நலச் சங்கம் தெரிவித்துள்ளது.

 Tags
Mall cop

with no heart fired


கோவிட்-19 : புதிய வகை தொற்றுகளால் உலக மக்களுக்கு அச்சுறுத்தல்

கோவிட்-19 பெருந் தொற்றை கட்டுப்படுத்துவதில் அதீத முன்னேற்றம் காணப்பட்டாலும், மரபணு ரீதியாக மாற்றம் கண்டு வரும் அந்த உயிர்கொல்லி தொற்று இன்னமும் ஒட்டு மொத்த உலக மக்களின் சுகாதாரத்திற்கும், பொருளாதாரத்திற்கும், மருட்டலாகவே விளங்குகிறது.

சில நாடுகளில் மரபணு ரீதியாக மாற்றம் கண்டுள்ள புதிய தொற்று கண்டுபிடிக்கப்பட்டுள்ளதாக, WHO உலக சுகாதார நிறுவனத்தின் Dr Tedros Adhanom Ghebreyesus கூறியுள்ளதே அதற்கு காரணம்.

குறிப்பாக, கடந்த அக்டோபரில் அடையாளம் காணப்பட்ட XBB.1.5 தொற்று, அமெரிக்காவிலும், ஐரோப்பிய நாடுகளிலும் அதி வேகமாக பரவி வருகிறது. இதுவரை 25 நாடுகளில் அத்தொற்று அடையாளம் காணப்பட்டுள்ளது.

மலேசியாவில், கடந்தாண்டு டிசம்பர் முழுவதும் தொற்றால் பாதிக்கப்பட்டவர்களில் 55.4 விழுகாட்டினர் XBB வகை தொற்றுக்கு இலக்கான வேளை ; எஞ்சியவர்கள் BA.2.75 மற்றும் BQ.1 வகை தொற்றுகளால் பாதிக்கப்பட்டவர்கள் என சுகாதார தலைமை இயக்குனர் நோர் ஹிசாம் அப்துல்லா கூறியுள்ளார்.

அதே சமயம், சீனாவில் தற்சமயம் அதிவேகமாக பரவி வரும் BA.5.2, BF.7 வகை தொற்றுகள் மலேசியாவிலும் அடையாளம் காணப்பட்டுள்ளன.

நாட்டில் இதுவரை நான்காயிரத்து 148 பேர் BA.5.2 வகை தொற்றுக்கு இலக்கான வேளை, BF.7 வகை தொற்றை உடப்டுத்திய மூன்று சம்பவங்கள் அடையாளம் காணப்பட்டுள்ளன.

 Tags
covid 19

infection

new

People

Threatens

type

World


தேர்தல்  முடிவு  குறித்து சூதாட்டம்  போலீஸ்   தீவரமாக  கண்காணிக்கும்

ஜோர்ஜ் டவுன், ஆக 8 – சனிக்கிழமை நடைபெறவிருக்கும் தேர்தல் முடிவு தொடர்பான சூதாட்ட நடவடிக்கைகள் குறித்து தீவிரமாக கண்காணிக்கப்பட்டு வருவதாக பினாங்கு மாநில போலீஸ் தலைவர் டத்தோ Khaw Kok Chin தெரிவித்திருக்கிறார். தற்போது சிறிய அளவில் இந்த நடவடிக்கை நடைபெற்று வருவதாகவும் பெரிய அளவிலான சூதாட்ட கும்பல் எதுவும் சம்பந்தப்படவில்லை என அவர் கூறினார். தேர்தல் தொடர்பான சூதாட்ட நடவடிக்கை குறித்து தாங்கள் தொடர்ந்து கண்காணித்து வருவதாக Khaw kok Chin கூறினார். எந்த வேட்பாளர் வெற்றி பெறுவார் , யார் தோல்வியடைவார் என்பது குறித்து அவர்கள் சூதாட்டத்தில் ஈடுபட்டு வருகின்றனர். எனினும் எவரும் இதுவரை கைது செய்யப்படவில்லையென முன்கூட்டியே நடைபெறும் வாக்களிப்பு நடவடிக்கையை பார்வையிட்டபின் செய்தியாளர்களிடம் பேசியபோது Khaw Kok Chin தெரிவித்தார்.

 Tags
babitkan keputusan PRN Pulau Pinang

Polis pantau aktiviti Judi

PRN


ஒற்றுமை  அரசாங்கத்தில்    அதிகமான  முஸ்லிம் எம்.பிக்கள் உள்ளனர்

கோலாலம்பூர், மார்ச் 1 – இதற்கு முன் இருந்த அரசாங்கங்களைவிட ஒற்றுமை அரசாங்கத்தில் குறைவான முஸ்லிம்களே இருக்கின்றனர் என கூறியிருக்கும் பாஸ் கட்சியின் தலைவர் ஹடி அவாங்கை DAP யின் தலைவர் Lim Guan Eng சாடினார். 15ஆவது பொதுத் தேர்தலில் வாக்களிக்க வந்தவர்களில் 98 விழுக்காட்டினர் முஸ்லிம் அல்லாதவர்கள் என்றுமம் 68 விழுக்காடு முஸ்லிம்கள் மட்டுமே வாக்களித்தனர் என்றும் ஹடி பொய்யான தகவலை வெளியிட்டதாக Lim Guan Eng தெரிவித்தார். இது முழுக்க முழுக்க பொய்யாகும்.

ஹடியின் இந்த தகவல் பொய் என அம்பலப்படுத்த வேண்டும் என Lim Guan Eng வெளியிட்ட அறிக்கையில் தெரிவித்தார். மேலும் ஒற்றுமை அதரசாங்கம் முஸ்லிம் அல்லாதர் அரசாங்கம் என்ற மற்றொரு பொய்யையும் ஹடி கூறியிருக்கிறார். ஒற்றுமை அரசாங்கத்தை ஆதரிக்கும் எம்.பிக்களில் பாதிக்கும் மேற்பட்டோர் அல்லது 77பேர் முஸ்லிம் நாடாளுமன்ற உறுப்பினர்கள். எனவே ஒற்றுமை அரசாங்கம் முஸ்லிம் அல்லாத எம்.பிக்களின் ஆக்கிரமிப்பாக இருக்கிறது என்று கண்ணை மூடிக்கொண்டு ஹடி அவாங் கூறியிருப்பதாக Lim Guan Eng சுட்டிக்காட்டினார்.

 Tags
in unity govt

Muslim MPs

than PN

There are more


மேலும் மோசமான வெப்ப அலையை எதிர்கொள்ள உலக மக்கள் தயாராக இருக்க வேண்டும் ; கூறுகிறது ஐநா

ஜெனிவா, சுவிஸ்சிலாந்து, ஜூலை 19 – மேலும் மோசமான தட்ப வெப்ப சூழலை எதிர்கொள்ள உலக மக்கள் தயாராக இருக்க வேண்டும்.

உலகின் வட மண்டலத்தில் வெப்ப நிலை திடீரென அதிகரித்துள்ளதை சுட்டிக் காட்டி, இன்று ஐநா அந்த எச்சரிக்கையை வெளியிட்டுள்ளது.

“இப்பொழுது பதிவுச் செய்யப்படும் அதீத வெப்பம் தொடலாம். இல்லையேல் இன்னும் மோசமடையலாம், அதனை எதிர்கொள்ள உலக நாடுகள் தயார் நிலையில் இருக்க வேண்டும்” என ஐநாவின் WMO – அனைத்துலக வானிலை ஆய்வு கழகத்தின் மூத்த ஆலோசகர் ஜோன் நைரின் தெரிவித்தார்.

உலகின் வட மண்டலத்தில், உயர் வெப்ப அலை தொடர்வதோடு, ஆங்காங்கே மோசமான காட்டுத் தீ சம்பவங்கள் பதிவாகி வருகின்றன.

அதனால், அண்மையில் கிரீசிலுள்ள, கடற்கரை சுற்றுலாத் தளம் ஒன்றிலிருந்து, ஆயிரத்து 200 சிறார்கள் உடனடியாக வெளியேற்றப்பட்டனர்.

அதனை தொடர்ந்து, அதிகரித்து வரும் வெப்ப அலையை எதிர்கொள்ள ஐரோப்பிய நாடுகள் தங்களை தயார்படுத்திக் கொண்டிருக்கும் நிலையில், ஐநா அது குறித்து எச்சரித்துள்ளது.

உலக வெப்பமாதலை குறிக்கும் அதீத வெப்பத்திலிருந்து, வட அமெரிக்கா தொடங்கி ஐரோப்பா மற்றும் ஆசிய மக்கள் வரை தங்களை தற்காத்துக் கொள்ள வேண்டும். குறிப்பாக, சுட்டெரிக்கும் சூரியனிடமிருந்து அவர்கள் தங்களை தற்காத்து கொள்ள வேண்டும் என அறிவுறுத்தப்பட்டுள்ளனர்.

ஆண்டுதோறும் அதீத வெப்பத்தால் பல்லாயிரக்கணக்கான மக்கள் உயிரிழக்கின்றனர். குறிப்பாக, உலகின் வட மண்டலத்தில், 80-ஆம் ஆண்டுகளுடன் ஒப்பிடுகையில் தற்போது ஆறு மடங்கு கூடுதலாக வெப்ப நிலை அதிகரித்துள்ளது.

ஐரோப்பிய மண்டலமே இந்த அதீத வெப்பத்தால் அதிகம் பாதிக்கப்பட்டுள்ளது. அங்கு சில நாடுகளில் தட்ட வெப்ப சூழல் மிக அதிகமாக 48.8 பாகை செல்சியல் வரை பதிவாகலாம் என கணிக்கப்பட்டுள்ளது.

 Tags
for more intense heatwave

s: UN

World must prepare


அம்னோவின்  இரு முக்கிய  பதவிகளுக்கு   போட்டி இருக்கக்கூடாது  மீதான  தீர்மானத்தை  ஆர்.ஓ.எஸ் ஏற்றது

ஜோர்ஜ் டவுன் , மார்ச் 5 – கட்சியின் இரண்டு உயரிய பதவிகளுக்கு போட்டியிருக்கக்கூடாது என்ற தீர்மானத்தை ROS எனப்படும் சங்கங்களின் பதிவகம் ஏற்றுக்கொண்டதை உறுதிப்படுத்தும் உள்துறை அமைச்சின் கடிதத்தை அம்னோ பெற்றுள்ளது. நேற்றிரவு Eastin Hotel லில் கட்சியின் தேர்தலில் போட்டியிடும் வேட்பாளர்களை அறிமுகப்படுத்தும் நிகழ்வில் கலந்துகொண்டபோது அம்னோ தலைவர் டத்தோஸ்ரீ டாக்டர் Ahmad Zahid இதனை தெரிவித்தார். இதன்வழி அம்னோவில் மூன்று உதவித் தலைவர் பதவிகள், உச்சமன்ற உறுப்பினர்கள் , மகளிர், இளைஞர் மற்றும் புத்ரி ஆகிய பிரிவுகளுக்கு மட்டுமே போட்டியிருக்கும் என அவர் கூறினார். இது ஆரோக்கயமான போட்டியாக இருக்கும் என ஸாஹிட் நம்பிக்கை தெரிவித்தார்

 Tags
no contest resolution

Ros accept

Zahid confirms


ஒரு பெண்ணுடன்   தொடர்பு இருந்தாக  பொய் குற்றச்சாட்டு  ஆட்சிக் குழு  உறுப்பினர்  பதவி விலக  வேண்டியதில்லை – மலாக்கா முதல்வர்  ரவ்ப்  தகவல்

மலாக்கா , ஏப் 27 – பெண் ஒருவருடன் தொடர்பு இருப்பதாக பொய் குற்றச்சாட்டுக்கு உள்ளான மூத்த ஆட்சிக்குழு உறுப்பினர் பதவி விலக வேண்டிய அவசியம் இல்லையென மலாக்கா முதலமைச்சர் Ab Rauf Yusof தெரிவித்திருக்கிறார். பொய்யான குற்றச்சாட்டிற்காக அந்த ஆட்சிக்குழு உறுப்பினர் பதவி துறக்க வேண்டிய அவசியம் இல்லையென அவர் கூறினார். நற்பெயரை சீர்குலைப்பதற்கு எந்தவொரு நபருக்கு எதிராகவும் இப்படிப்பட்ட குற்றச்சாட்டை பரப்புவது ஒரு தந்திரம் என தாம் கருதுவதாக Rauf தெரிவித்தார். அந்த குற்றச்சாட்டு அவதூறு என்பதோடு அரசியல் எதிரிகள் கையில் எடுத்த தந்திரம் இதுவென அவர் கூறினார். திங்கட்கிழமை முதல் சமூக வலைத்தளங்களில் இந்த குற்றச்சாட்டு வெளியாகி வருவதையும் தாம் அறிவதாக Rauf தெரிவித்தார்.

 Tags
No need for exco

says Rauf

to go on leave


சித்ரவதையால் 5 வயது குழந்தை மரணம்; தாயும் காதலனும் கைது

செர்டாங், ஆக 27 – சொந்த தாய் மற்றும் அவரின் காதலனால் சித்ரவதை செய்யப்பட்டதாக நம்பப்படும் 5 வயது சிறுவன் ஒருவன் இறந்த சம்பவம் செர்டாங் மருத்துவமனையில் நிகழ்ந்துள்ளது.

இதனைத் தொடர்ந்து, 44 வயது தாயையும், 29 வயது காதலனையும் போலிசார் கைது செய்துள்ளனர்.

கடந்த செவ்வாய்க்கிழமை, உடலில் காயங்களுடன் மயக்க நிலையில், அச்சிறுவன் மருத்துவமனைக்கு அழைத்து வரப்பட்டதாகவும், அவசர சிகிச்சை வழங்கப்பட்டும், அதிகாலை 12.50 மணியளவில் அவன் இறந்துவிட்டதாக மருத்துவர்கள் கூறியதாகவும், செர்டாங் மவட்ட போலிஸ் தலைவர் அன்பழகன் தெரிவித்தார்.

லாரியால் மோதப்பட்டதாக கூறி அச்சிறுவன் மருத்துவமனையில் அனுமதிக்கப்பட்டிருக்கிறான். அதே சமயத்தில், போலிஸ் நிலையத்திலும் அவர்கள் இதே காரணத்தை கூறி போலிஸ் புகாரையும் செய்துள்ளனர். ஆனால், அச்சிறுவனின் உடலில் புதிய அடித்த காயங்களும் பழைய தளும்புகளும் இருந்ததை மருத்துவர்கள் கண்டதாக அவர் மேலும் கூறினார்.

அச்சிறுவன் ஶ்ரீ கெம்பாங்கான், தாமான் புன்சாக் ஜாலிலில் உள்ள அடுக்குமாடி குடியிருப்பில் சித்ரவதை செய்யப்பட்டதாக அன்பழகன் தெரிவித்தார்.

விசாரணையில் அவ்விருவரும் போதைப் பொருள் உட்கொண்டது தெரியவந்துள்ளதோடு, ஆகஸ்ட் 29ஆம் தேதி வரை தடுத்து வைக்கப்பட்டுள்ளனர்.

 Tags
boyfriend held over death

of her 5-year-old son

woman


படிக்கட்டில் ஆடவர்களால் பெண் தாக்கப்பட்ட சம்பவம் ; போலீஸ் விசாரிக்கிறது

ஜார்ஜ்டவுன், ஆகஸ்ட்டு 1 – படிக்கட்டில் வைத்து பெண் ஒருவர் தாக்கப்படும் வைரல் காணொளி தொடர்பில், போலீஸ் விசாரணையை தொடங்கியுள்ளது.

அந்த 39 வினாடி காணொளியை, ஜுலை 31-ஆம் தேதி, நண்பகல் மணி 12 வாக்கில், Wyman Wyman எனும் முகநூலில் போலீஸ் அடையாளம் கண்டதாக, திமோர் லாவுட் போலீஸ் தலைவர் அசிஸ்டன் கமிஸ்னர் சோபியான் சந்தோங் தெரிவித்தார்.

அந்த காணொளி தொடர்பில், ஜூலை 30-ஆம் தேதி, இரவு மணி பத்து வாக்கில், தாக்குதலுக்கு இலக்கான பெண்ணின் தந்தை என கூறப்படும் 51 வயது ஆடவரிடமிருந்து போலீஸ் புகார் ஒன்றை பெற்றதையும், சோபியான் உறுதிப்படுத்தினார்.

கடந்தாண்டு டிசம்பர் வீட்டை விட்டு வெளியேறி சென்று விட்ட அப்பெண்ணை, அதன் பிறகு தொடர்புக் கொள்ள முடியவில்லை எனவும் அந்த ஆடவர் தனது புகாரில் குறிப்பிட்டுள்ளார்.

போலீஸ் சோதனையில் அந்த காணொளி சமூக ஊடகங்களில் வைரலாகியுள்ளது தெரிய வந்துள்ளது. எனினும், அச்சம்பவம் எங்கு நிகழ்ந்தது என்பது தெரியவில்லை.

அச்சம்பவம் குறித்து, தகவல் அறிந்த பொதுமக்கள், திமோர் லாவுட் போலீசாரை தொடர்புக் கொள்ளுமாறு கேட்டுக் கொள்ளப்படுகின்றனர்.

 Tags
di tangga

Polis siasat

wanita dipukul beberapa individu


நாளை வரை  பகாங், ஜோகூரில்  கனமழை தொடரும்

கோலாலம்பூர், மார்ச் 4 – பகாங், ரொம்பினிலும் , ஜொகூரில், செகாமாட் , குளுவாங், மெர்சிங் ஆகிய பகுதிகளிலும் நாளை வரை ஆபத்தான நிலையில் கன மழை பெய்யுமென , மலேசிய வானிலை ஆய்வுத் துறை எச்சரித்திருக்கிறது.

அதே வேளை, பகாங்கில் பெக்கானிலும் , ஜோகூரில் தங்காக், மூவார், பத்து பஹாட், பொந்தியான், கூலாய், கோத்தா திங்கி, ஜோகூர் பாரு ஆகிய பகுதிகளில் தொடர் கன மழை பெய்யுமெனவும் அத்துறை கணித்திருக்கிறது.

இதனிடையே, நெகிரி செம்பிலானில் ஜெம்பூல், தம்பின் ஆகிய பகுதிகளிலும், மலாக்காவிலும் தொடர் மழை பெய்யுமென கணிக்கப்பட்டுள்ளது.

 Tags
is expected

MetMalaysia

to continue

until tomorrow

Very heavy rain


கெடா பெர்லீசில் வெள்ளத்தின் காரணமாக வெளியேற்றப்பட்ட மக்களின் எண்ணிக்கை அதிகரித்தது

கோலாலம்பூர், செப் 27 – கெடா மற்றும் பெர்லீசில் வெள்ளத்தின் காரணமாக தற்காலிக நிவாரண மையங்களில் வெளியேற்றப்பட்டவர்களின் எண்ணிக்கை அதிகரித்துள்ளது. அதேவேளையில் நேற்றிரவு 8 மணிவரை சபாவில் நிவாரண மையங்களில் தங்கியிருப்பவர்களின் எண்ணிக்கையில் மாற்றம் இல்லையென அறிவிக்கப்பட்டது. கெடாவில் 51 குடும்பங்களைச் சேர்ந்த 177 பேர் நிவாரண மையங்களில் தங்கியிருக்கின்றனர். குபாங் பாசு மாவட்டத்தில் மேலும் ஒரு நிவாரண மையம் திறக்கப்பட்டுள்ளதாக கெடா சிவில் தற்காப்பு படையில் பேரிடர் நிர்வாக செயலகத்தின் தலைவர் முஹம்மது தெரிவித்தார்.

நேற்று பிற்பகல் 2.30 அளவில் சங்களுந் னில் கம்புங் ட்ரடிசி லெம்பஹ் கேரியன் மண்டபத்தில் எட்டு குடும்பங்களைச் சேர்ந்த 27 பேரும், சங்களுந் தேசிய இடைநிலைப் பள்ளியில் திறக்கப்பட்ட நிவாரணை மையத்தில் 43 குடும்பங்களைச் சேர்ந்த 150 பேரும் தங்கியிருக்கின்றனர். பெர்லீசில் அரவு தேசிய பள்ளியில் மற்றொரு நிவாரண மையம் திறக்கப்பட்டுள்ளது.

 Tags
floods

of evacuees in Kedah

Perlis

Rise in number


இந்தியர்கள் சார்ந்த   தொழில் துறைகளை  காப்பாற்றுவேன் ; மனித வள அமைச்சர்  சிவகுமார்  வாக்குறுதி

கோலாலம்பூர், பிப் 23 – முடித்திருத்தும் நிலையங்கள், ஜவுளிக் கடைகள், நகைக் கடைகள் ,சலவை மற்றும் உணவகங்கள் போன்ற இந்தியர்கள் சம்பந்தப்பட்ட தொழில்துறைகள் போதுமான வெளிநாட்டு தொழிலாளர்கள் இன்றி மிகவும் மோசமாக உள்ளன. அந்த தொழில்துறைகளை காப்பாற்றுவதற்கு தாம் தொடர்ந்து உதவி வழங்கப்பபோவதாக மனித வள அமைச்சர் வி. சிவக்குமாறு உறுதியளித்தார். நாங்கள் எல்லாம் மரணம் படுக்கையில் இருக்கிறோம். அந்நிய தொழிலாளர்களை வேலைக்கு அமர்த்திக்கொள்வதற்கு அனுமதி வழங்கினால் உயிர் பிழைப்போம் என்று முடித்திருத்தும் நிலையங்கள், ஜவுளி தொழில்துறை , நகைக் கடைகள் போன்ற தொழில்துறையை சேர்ந்தவர்கள் மனித வள அமைச்சிடம் முறையிட்டுள்ளனர்.

அவர்களது கோரிக்கை நியாயமாக இருப்பதால் நிச்சயம் இதற்கு உதவுதற்கு நடவடிக்கை எடுக்கப்படும் என சிவக்குமார் தெரிவித்தார். கோலாலம்பூர் சிலாங்கூர் இந்திய வர்த்தக சங்கத்தின் ஏற்பாட்டில் நடைபெற்ற நேரடி கலந்துரையாடல் நிகழ்வில் மனித வள அமைச்சர் சிவகுமாருடன் , சொக்சோ நிறுவனத்தின் தலைமை செயல் அதிகாரி டத்தோஸ்ரீ அஸ்மான், HRDF நிறுவனத்தின் தலைமை செயல் முறை அதிகாரி டத்தோ சாகுல் ஆகியோர் கலந்துகொண்டு நேரடி கேள்விகளுக்கு பதில் அளித்தனர் .

 Tags
industries will solve

Shortage of foreign

Sivakumar

workers in indian base


100 ஆண்டுகளுக்கு முன் அழிந்து போன  “வால்வரின்” விலங்கு ; கலிபோர்னியாவில் கண்டுபிடிப்பு

கலிபோர்னியா, ஜூன் 6 – நூறு ஆண்டுகளுக்கு முன் முற்றாக அழிந்து விட்டதாக நம்பப்பட்ட வால்வரின் (Wolverine) எனும் விலங்கு, இரண்டாவது முறையாக அமெரிக்கா, வட கலிபோர்னியாவில் அடையாளம் காணப்பட்டுள்ளது.

கலிபோர்னியாவில் மேற்கொள்ளப்பட்ட கட்டுப்பாடற்ற வேட்டை நடவடிக்கைகளால், 1922-ஆம் ஆண்டு வாக்கில், வால்வரின் முற்றாக அழிந்து விட்டதாக கூறப்பட்டது.

இந்நிலையில், அண்மையில் மம்மத் (Mammoth) மலைப் பகுதியில், பனிச்சறுக்கு விளையாட்டில் ஈடுபட்டிருந்த ரியான் கேம்ப்பெல் என்பவர், அந்த அரிய தரைவாழ் உயிரினத்தை பார்த்ததாக கூறி அதன் படத்தையும் வெளியிட்டுள்ளார்

பார்க்க கரடியைப் போன்று தோற்றமளித்த வால்வரின், வெள்ளை வடிவத்தையும், நீண்ட வாலையும், வித்தியாசமான தலையையும் கொண்டிருந்ததாக அந்த ஆடவர் கூறியுள்ளார்.

சிறிய உடல் வாகை கொண்டிருக்கும் வால்வரின், தனது உடல் அளவோடு ஒப்பிடுகையில், பல மடங்கு பெரிதான இரையை கொல்லக்கூடிய தன்மையை கொண்டிருப்பதோடு, முரட்டுத்தனம் மற்றும் வலிமைக்கு பெயர்போன விலங்கினமாக கருதப்படுகிறது.

 Tags
"Wolverine" animal

100 years ago

Discovery in California

that became extinct


ஜோகூரில்  வெள்ளத்தினால்  பாதிக்கப்பட்டவர்களின் எண்ணிக்கை  நேற்றிரவு  மீண்டும் உயர்ந்தது

கோலாலம்பூர், மார்ச் 9 – ஜோகூரில் வெள்ளத்தினால் வெளியேற்றப்பட்டவர்களின் எண்ணிக்கை நேற்றிரவு அதிகரித்தது. எனினும் மலாக்கா மற்றும் Pahang கில் நிவாரண மையங்களில் தங்கியிருப்பவர்களின் எண்ணிக்கை குறைந்துள்ளது. ஜோகூரில் ஏழு மாவட்டங்கள் மட்டுமே இன்னும் வெள்ள பாதிப்புக்கு உள்ளாகியுள்ளன. அம்மாநிலத்தில் நேற்றிரவுவரை 186 நிவாரண மையங்களில்

42,851 பேர் தங்கியுள்ளனர். இதனிடையே மலாக்காவில் 149 குடும்பங்களைச் சேர்ந்த 557 பேரும், Pahang கில் 15 நிவாரண மையங்களில் இன்னமும் 2,248பேரும் தங்கியிருக்கின்றனர்.

 Tags
are expected to increase

Flood victims

Melaka and Pahang decrease

Wednesday night


கட்டடத்தை  சீரமைக்க காஜாங் தமிழ்ப் பள்ளிக்கு 1 லட்சம் ரிங்கிட் மான்யம்

காஜாங், பிப் 1 – காஜாங் தமிழ்ப் பள்ளியின் புளோக் B கட்டிடத்தின் சீரமைப்பு பணிகளை உடனடியாக மேற்கொள்வதற்காக 100,000 ரிங்கிட் சிறப்பு மான்யத்தை தாம் அங்கீகரித்திருப்பதாக கல்வித்துறை துணையமைச்சர் Lim Hui Ying தெரிவித்தார். இந்த மான்யத்தை பயன்படுத்தி அந்த பழமையான கட்டிடத்தை சீரமைப்பு செய்வதன் மூலம் அங்கு புதிய வகுப்பறைகளை உருவாக்க முடியும் என Lim Hui Ying கூறினார். இன்று காலையில் காஜாங் தமிழ்ப் பள்ளிக்கு வருகை புரிந்த பின்னர் செய்தியாளர்களிடம் பேசியபோது அவர் இதனை தெரிவித்தார்.

நாட்டிலுள்ள சிறந்த பள்ளிகளில் காஜாங் தமிழ்ப்பள்ளியும் ஒன்று என தமக்கு தெரிவிக்கப்பட்டதால் இன்று அந்த பள்ளியை தாம் பார்வையிட வந்ததாக அவர் கூறினார். அந்த பள்ளியின் அடைவு நிலை மற்றும் பள்ளி எதிர்நோக்கும் பிரச்னைகள் குறித்து அதன் தலைமையாசிரியர் விஜயலட்சுமி தமக்கு விளக்கம் அளித்தாகவும் Lim Hui Ying தெரிவித்தார். தமிழ்ப்பள்ளிகளுக்கு மான்யம் வழங்கப்பட வேண்டும் என பக்காத்தான் ஹராப்பான் இந்திய தலைவர்கள் அண்மையில் கல்வி அமைச்சர் Fadhlina Sidek கிற்கு மகஜர் கொடுத்திருப்பதை தாம் அறிந்துள்ளதாகவும் இந்த விவகாரத்தை அமைச்சர் கவனிப்பார் என்றும் Lim Hiu Ying தெரிவித்தார்.

இதனிடையே 1,030 மாணவர்கள் பயிலும் காஜாங் தமிழ்ப்பள்ளி இடம் பற்றாக்குறை பிரச்சனை எதிர்நோக்குவதை அப்பள்ளியின் மேலாளர் வாரிய உறுப்பினர் சுதானந்தன் ஒப்புக்கொண்டார். இரண்டு மாடியைக் கொண்ட புளோக் F பழைய கட்டிடம் என்பதால் அதில் அடிப்படை வசதி எதுவும் கிடையாது. எனினும் அந்த கட்டிடத்தை புதுப்பிப்பதன் மூலம் அக்கட்டிடத்தின் முதல் மாடியில் ஆறு வகுப்புகளையும் கீழ் மாடியில் மேலும் ஆறு வகுப்புகளையும் திறக்க முடியும் என காஜாங் தமிழ்ப்பள்ளியின் பெற்றோர் ஆசிரியர் சங்கத்தின் முன்னாள் தலைவருமான சுதானந்தன் கூறினார். இவ்வாண்டு முதல் வகுப்பில் பயில்வதற்கு 600க்கும் மேற்பட்ட பிள்ளைகள் பதிவு செய்திருப்பதாகவும் அவர் தெரிவித்தார்.

 Tags
Deputy Education Minister visit

Kajang Tamil School


நெறியற்றது, அவமதிக்கும் செயல் ; பேராக் சுல்தான் பாஸ்சுக்கு ஆதரவாக பேசும் வீடியோ வைரலான விவகாரம் தொடர்பில் கிந்தா அரண்மனை கருத்து

ஈப்போ, ஜூலை 31 – பாஸ் கட்சிக்கு ஆதரவாக, பேராக் சுல்தான் ஆற்றிய சுருக்கமான உரையை குறிக்கும் வீடியோ பரவலாக பகிரப்படுவது உடனடியாக நிறுத்தப்பட வேண்டுமென, கிந்தா அரண்மனை கேட்டுக் கொண்டுள்ளது.

அது நெறியற்ற அவமதிக்கும் செயல் என்பதோடு, அரியணையின் பெயரைக் களங்கப்படுத்தும் வகையில் அமைந்துள்ளதாக, ஓராங் காயா பெண்டாஹாரா செரி மஹாராஜா டான் ஸ்ரீ டாக்டர் முஹமட் ஜாஹிடி ஜைனுடின் தெரிவித்தார்.

2013-ஆம் ஆண்டு, பிப்ரவரி மாதம் 19-ஆம் தேதி, டேவான் பஹாசா டான் புஸ்டாகா (Dewan Bahasa dan Pustaka) ஏற்பாட்டில் நடைபெற்ற நிகழ்ச்சியில் கலந்து கொண்டு, “சமய ஒற்றுமை” குறித்து பேராக் சுல்தான் ஆற்றிய சொற்பொழிவின் ஒரு பகுதியை மட்டுமே வைரலான அந்த வீடியோ குறிக்கிறது.

அந்த வீடியோ பகிரப்பட்டு வரும் விதம், நேரடியாகவோ, மறைமுகமாகவோ சுல்தானை அரசியலில் சம்பந்தப்படும் வகையில் அமைந்துள்ளது.

குறிப்பாக, எதிர்வரும் ஆறு மாநிலங்களுக்கான சட்டமன்ற தேர்தல்களின் போது, பாஸ் கட்சிக்கு ஆதரவளிக்க மக்களை தூண்டும் வகையில், சில தரப்பினர் அந்த வீடியோவை வைரலாக்கியுள்ளனர்.

உண்மையில், சுல்தானின் அந்த உரையின் போது, அப்போது நாட்டில் இருந்த முஸ்லீம்களை பிரதிநிதிக்கும் இரு முக்கிய கட்சிகளை ஒப்பிட்டு அவர் பேசியிருந்தார். பாஸ் மட்டுமின்றி அம்னோ குறித்த நேர்மறையான கருத்துகளை சுல்தான் சுட்டிக் காட்டி இருந்ததாக, முஹமட் ஜாஹிடி சொன்னார்.

அதனால், அந்த வீடியோவின் உண்மையான உள்ளடக்கத்தை திரித்து வைரலாக்கி இருக்கும் தரப்பினருக்கு எதிராக, போலீஸ் புகார் செய்யப்பட்டிருப்பதையும் அவர் உறுதிப்படுத்தினார்.

அதோடு, பேராக் சுலதான் எந்த ஒரு அரசியல் கட்சிக்கும் சாதகமாக செயல்படவில்லை அல்லது வெளிப்படையாக ஆதரிக்கவில்லை என்பதையும் தாம் தெளிவுப்படுத்த விரும்புவதாக,முஹமட் ஜாஹிடி தெரிவித்தார்.

 Tags
'Unethical and rude'

allegedly endorsing PAS

says Istana Kinta of manipulated video of Perak Ruler


நண்பருக்கு திருமண பரிசாக ஒரு லட்சம் ரிங்கிட் அடங்கிய பூங்கொத்து ; நட்புக்கு செய்யும் கைமாறு என்கிறார் மலேசிய பிரபலம்

கோலாலம்பூர், ஆகஸ்ட்டு 29 – வாழ்க்கையின் ஏற்றத் தாழ்வுகளில், விலகாமல் நம்முடன் தொடர்ந்து பயணம் செய்யும் நெருங்கிய நண்பர்களை கண்டுபிடிப்பது மிகவும் கடினம்.

அப்படி நம்முடன் ஒட்டிக் கொண்டிருக்கும் நண்பருக்கு, பெரிய பரிசுகளை வழங்கி மகிழ்விப்பது ஒன்றும் புதிதல்ல.

அந்த வகையில், தனது நெருங்கிய நண்பருக்கு, அவரது திருமண அன்பளிப்பாக ஒரு லட்சம் ரிங்கிட் அடங்கிய பூங்கொத்தை கொடுத்து அசத்தியுள்ளார், மலேசிய இணைய பிரபலம் ஒருவர்.

அந்த வித்தியாசமான அன்பளிப்பு அடங்கிய காணொளியை, ஐசார் காலிட் எனும் அந்நபர் தனது டிக் டொக் கணக்கில் பதிவிட்டுள்ளதை அடுத்து வைரலாகியுள்ளது.

இம்மாதம் 26-ஆம் தேதி, நடைபெற்ற திருமண விழாவின் போது, ஐசார் தனது ஆடம்பர Lamborghini காரிலிருந்து அந்த மலர் கொத்தை எடுத்து கொடுக்கும் காட்சி அந்த காணொளியில் இடம் பெற்றுள்ளது.

ஐசாரின் அந்த பூங்கொத்தை பெற்றுக் கொண்ட அவரது நண்பரான முஹமட் நிக்கோலஸ் மகிழ்ச்சியில், கண்ணீர் மல்கி அழுகிறார்.

தனக்கு உறுதுணையாக தொழிலை கவனித்துக் கொள்வதோடு, நம்பிக்கைக்கு பாத்திரமாக விளங்கும் அந்த நண்பருக்கு நன்றி கடன் செலுத்தும் வகையில், தாம் அந்த பூங்கொத்தை பரிசளித்தாகவும் ஜசார் பதிவிட்டுள்ளார்.

இவ்வேளையில், அவ்விருவரின் அந்த அரிய நட்பு நிலைத்து நீடிக்க வேண்டுமென, இணைய பயனர்கள் பலர் வாழ்த்தி பாராட்டி வருகின்றனர்.

 Tags
Gives Close Friend RM100K

In Cash At His Wedding

M’sian Influencer

Says He’s Grateful For Their Friendship


மணிலாவில் கிடங்காக  பயன்படுத்திய குடியிருப்பு  கட்டிடத்தில்  தீ விபத்து    16 பேர் மரணம்

மணிலா, செப் 1 , மணிலாவில் குடியிருப்பு கட்டிடத்தை வியாபார கிடங்காக பயன்படுத்தி வந்த கட்டிடத்தில் ஏற்பட்ட தீ விபத்தில் 16 பேர் மரணம் அடைந்தனர். அந்த சம்பவத்தில் மூவர் காயம் அடைந்தனர், இரண்டு அடுக்கு மாடி கட்டிடத்தில் ஏற்பட்ட தீவிபத்திற்கான காரணம் தெரியவில்லை.

டீ சட்டைகளில் எழுத்துக்களை பொறிக்கும் வர்த்தகம் நடைபெற்ற இடம் மற்றும் தொழிலாளர்கள் தங்கியிருந்த இரண்டாவது மாயில் தீவிபத்து ஏற்பட்டபோது சிக்கிக்கொண்ட பலர் மாண்டதாக கூறப்பட்டது. தீவிபத்து ஏற்பட்ட கட்டிடத்தின் இரண்டாவது மாடியிலிருந்து கீழே குதித்தபோது மூவர் காயம் அடைந்தனர்.

 Tags
building kills 16

Fire in Manila

residential and warehouse


காதலியின் காரை எரித்துவிடுவதாக மிரட்டிய காதலன் கைது

அம்பாங் ஜெயா; ஏப் 8 – தன்னுடனான காதலை முறித்துக் கொள்ள முடிவெடுத்ததால் கோபம் அடைந்த காதலன் காதலியின் காரை எரித்துவிடுவேன் என்றும் அப்பெண்ணை காயப்படுத்தி விடுவேன் என்றும் மிரட்டியுள்ளான்.

இந்த மிரட்டலைக் கண்டு பயந்த 27 வயதான அப்பெண் 42 வயதான தன் காதலன் மீது போலிஸ் புகார் அளித்துள்ளார்.

இதனைத் தொடர்ந்து, அந்த ஆடவனை கைது செய்த போலிசார் அந்த ஆடவன் மீது 19 பழைய குற்றப் பதிவுகள் இருப்பதும் சிறுநீர் பரிசோதனையில் அவன் போதைப்பொருள் உட்கொண்டிருப்பதும் கண்டு பிடிக்கப்பட்டது.

அவன் மீதுள்ள குற்றத்திற்கு, 7 ஆண்டுகள் சிறை அல்லது அபராதம் அல்லது இரண்டுமே விதிக்கப்படலாம்.

 Tags
arrested

boyfriend

car

for threatening

girlfriend's

to burn


உணவு விநியோகிப்பாளரை  மானப்பங்கப்படுத்த முயன்ற   ஆடவன் கைது

கோலாலம்பூர், ஆக 26 – உணவு விநியோகிப்பாளர் ஒருவரை மானப்பங்கப்படுத்த முயன்ற ஆடவன் ஒருனை போலீசார் கைது செய்தனர். Sungkai-யிலுள்ள ஒரு வீட்டிற்கு உணவு வினியோகிக்கச் சென்றபோது அவ்வீட்டிலுள்ள 57 வயதுடைய ஆடவர் தம்மை மானப்பங்கபடுத்த முயற்சி செய்ததாக 34 வயதுடைய நபர் புகார் செய்துள்ளார். இதனை தொடர்ந்து அந்த சந்தேகப் பேர்வழி அவரது வீட்டில் கைது செய்யப்பட்டதை தாப்பா போலீஸ் தலைவர் Mohd Naim Asnawi உறுதிப்படுத்தினார். நேற்றிரவு மணி 9,30 மணியளவில் இது தொடர்பாக அந்த உணவு விநியோகிப்பாளரிடம் புகார் கிடைத்ததைத் தொடர்ந்து அந்த சந்தேகப் பேர்வழியை கைது செய்ததாக அவர் கூறினார்.

 Tags
lelaki cabul

penghantar makanan

Polis tahan


78 மில்லியன் ரிங்கிட் போதை மாத்திரைகள் பறிமுதல்

பட்டர்வெர்ட் , மே 12 – மாற்றியமைக்கப்பட்ட ஏர் கொம்பெரசர் சாதனத்தின் மூலம் 78 மில்லியன் ரிங்கிட்டிற்கும் கூடுதலான மதிப்பைக் கொண்ட 1,063 கிலோ கிராம் போதை மாத்திரைகளை கடத்தும் முயற்சியை சுங்கத்துறை அதிகாரிகள் முறியடித்துள்ளனர்.

வட பட்டர்வெர்ட் கொள்கலன் முனையத்தில் இருந்த கொள்கலனில் பினாங்கு சுங்க போதைப் பொருள் பிரிவு மேற்கொண்ட பரிசோதனையின்போது அந்த போதை மாத்திரைகள் பறிமுதல் செய்யப்பட்டதாக சுங்கத்துறையின் தலைமை இயக்குனர் டத்தோ Zazuli Johan தெரிவித்தார். கொம்பரேசர் சாதனத்திற்குள் மறைத்து வைக்கப்பட்டிருந்த பிளாஸ்டிக் பைக்குள் அந்த போதை மாத்திரைகள் வைக்கப்பட்டிருந்தன .

 Tags
Fahmi denies

MACC probe

officer under


ஸ்ரீ லங்கா குழந்தைகளை ஐரோப்பாவிற்கு கடத்தும் கும்பலின் நடவடிக்கை முறியடிப்பு ; உடந்தையாக இருந்த தம்பதி கைது

மலேசிய கடப்பிதழை பயன்படுத்தி, ஸ்ரீ லங்கா குழந்தைகளை ஐரோப்பாவிற்கு கடத்தும் நடவடிக்கையில் ஈடுபட்டு வந்த அனைத்துலக கும்பல் ஒன்றின் நடவடிக்கை முறியடிக்கப்பட்டது.

அந்த கடத்தல் கும்பலுக்கு உடந்தையாக செயல்பட்டு வந்ததாக நம்பப்படும், தம்பதி இம்மாதம் 12-ஆம் தேதி தலைநகரில் கைது செய்யப்பட்டதை, குடிநுழைவுத் துறையின் தலைமை இயக்குனர் டத்தோ ருஸ்லின் ஜூசோ உறுதிப்படுத்தினார்.

ஏழ்மையான நிலையிலுள்ள பெற்றோர்களை, அக்கும்பல் தங்கள் நடவடிக்கைகளுக்கு பயன்படுத்தி வந்ததும் விசாரணையில் தெரிய வந்துள்ளது.

குறிப்பாக, 12 வயதுக்கு கீழ்பட்ட பிள்ளைகளை கொண்ட பெற்றோர்கள், அவர்களின் பிறப்பு பத்திரத்தை காட்டி கடத்த திட்டமிடப்பட்டிருக்கும் ஸ்ரீ லங்கா பிள்ளைகளுக்கு வேண்டிய கடப்பிதழை தயார் செய்து விடுவார்கள். அதற்கு, சம்பந்தப்பட்ட பெற்றோர்களுக்கு 500 ரிங்கிட் பணம் கட்டணமாக செலுத்தப்படும்.

எனினும், அவ்வாறு போலி கடப்பிதழை தயார் செய்ய வந்த அந்த தம்பதியை, குடிநுழைவுத் துறை அதிகாரி ஒருவர் அடையாளம் கண்டதை அடுத்து அவ்விருவரும் கைது செய்யப்பட்டதோடு, அவர்களுக்கு எதிராக ஆட்கடத்தல் குற்றச்சாட்டும் சுமத்தப்பட்டுள்ளது.

 Tags
mastermind of smuggling

Sri Lankan children

The husband and wife

to Europe


680,000 ரிங்கிட் நம்பிக்கை மோசடி : பெண் மறுத்து விசாரணை கோரினார்

மலாக்கா , ஜூன் 20 – ஒரு நிறுவனத்தில் கணக்காளராக வேலை செய்து வந்த பெண் 680,108.13 ரிங்கிட்டை நம்பிக்கை மோசடி செய்த குற்றத்தை மறுத்து செஷன் நீதிமன்றத்தில் விசாரணை கோரியுள்ளார்.

43 வயதான, தான் சியாவ் லிங் (Tan Siau Ling) எனப்படும் அப்பெண் கடந்த நான்கு ஆண்டுகளுக்கு முன்பு நிறுவனத்தின் பணத்தை தனது வங்கி கணக்கில் பரிமாற்றம் செய்துக் கொண்டதாக அவர் மீது மூன்று வழக்குகள் பதிவு செய்யப்பட்டுள்ளது.

குற்றவாளியென கருதப்படும் அப்பெண் தனது சார்பாக வழக்கறிஞரை நியமிக்க தன்னிடம் போதுமான பணம் இல்லையென்று கூறி குறைந்த ஜாமீன் கோரி மேல்முறையீடு செய்துள்ளார்.

அதனை தொடர்ந்து செஷன் நீதிமன்றம் அரசு தரப்பு கோரிக்கையின் அடிப்படையில் அவருக்கு 20,000 ரிங்கிட் நிபந்தனைகளுக்கு உட்பட்ட ஜாமீனை வழங்கியுள்ளது.

 Tags
: Woman denies

680000 ringgit

and demands investigation

trust fraud


சுங்கை பீலேக் தமிப்பள்ளியை விரைவில் திறக்க  நடவடிக்கை – பள்ளி மேலாளர்  வாரியம்

கோலாலம்பூர், ஜன5 – Selangor . Sepang , சுங்கை பீலேக்கில் கட்டப்பட்டுள்ள Bukit ijok தோட்டத் தமிழ்ப்பள்ளியின் பிரச்சனைக்கு இன்னமும் தீர்வு கிடைத்தபாடில்லை. குத்தகையாளருக்கு இன்னும் 5 லட்சம் ரிங்கிட் செலுத்தவேண்டியுள்ள நிலையில், அந்த தொகையை அரசாங்கமே செலுத்த வேண்டும் என அப்பள்ளியின் மேலாளர் வாரியம் வலியுறுத்தி வருகிறது.

இந்நிலையில், இப்பள்ளியை திறப்பதற்கான தீவிர முயற்சி மேற்கொள்ளப்பட்டு வருவதாக அப்பள்ளியின் மேலாளர் வாரிய தலைவர் சந்திர சேகரன் தெரிவித்திருக்கிறார். இப்பள்ளி இவ்வாண்டு ஜனவரி மாதம் திறக்கப்படும் என இதற்கு முன் அறிவிக்கப்பட்டிருந்தது. ஆனால் அதில் சில பிரச்சனை ஏற்பட்டிருப்பதை அவர் ஒப்புக்கொண்டார்.

43 லட்சம் ரிங்கிட் செலவில் நிர்மாணிக்கப்பட்ட Bukit ijok தோட்டத் தமிழ்ப்பள்ளி 12 வகுப்பறைகள் உட்பட 6 அறைகளுடன் சுமார் 500 பேர் அமரக்கூடிய மண்டபத்தையும் கொண்டுள்ளது. இந்த பள்ளியின் கட்டுமானப் பணிகள் முழுமையாக பூர்த்தியடைந்துவிட்டாலும் அதனை பயன்படுத்துவதற்கான தகுதி சான்றிதழ் இன்னும் கிடைக்கவில்லை. பள்ளியில் குடிநீர் வினியோகம் கிடைத்தவுடன் இதற்கான விண்ணப்பம் செய்யப்படும் என்றும் சந்திரசேகரன் தெரிவித்துள்ளார்.

 Tags
action

Board of School Managers

open

school

soon

Sungai Pelek

Tamil


மலேசிய  தமிழ்  எழுத்தாளர்களின்  10 படைப்புக்களை  வெளியிடும்  ஊக்குவிப்பு திட்டம்  மனித வள அமைச்சர்  சிவக்குமார் அறிவிப்பு

மலேசியாவில் படைப்பிலக்கியத்தை ஊக்குவிக்கும்  முயற்சியாக  10  எழுத்தாளர்களின் புத்தகங்களை வெளியிடுவதற்கான அனைத்து செலவுகளையும்  தாம் ஏற்றுக்கொள்வதாக மனித வள அமைச்சர்  வி.சிவக்குமார்  அறிவித்துள்ளார்.எதிர்வரும் ஆகஸ்டு மாதம்  கோலாலம்பூரில்   எழுத்தாளர்களுக்கான  பயிற்சி பட்டறை  நடைபெறும் என்றும் அந்த பட்டறையில் கலந்துகொள்பவர்களில்  10 பேர் அடையாளம் கண்டு அவர்களது  படைப்புக்களை  புத்தகங்களாக வெளியிடப்படும் என  அவர் கூறினார்.

புத்தகங்களை வெளியிடுவதில் சிரமத்தை எதிர்நோக்கும் எழுத்தாளர்களுக்கு உதவும் மற்றும்  மலேசியாவில் தமிழ்  படைப்புகளுக்கு உயிர் கொடுக்கும்  நோக்கத்தில் தமது இந்த முயற்சி இருப்பதாக  சிவக்குமார் தெரிவித்தார். கோலாலம்பூரில்  டான்ஸ்ரீ சோமா அரங்கில் பினாங்குத் தமிழ்ப் பண்பாட்டு இயக்கத் தலைவரும்  பத்திரிகையாளருமான  பாவலர் செ. குணாளனின் அந்தாதிப் பறவைகள் புதுக்கவிதை நூல் வெளியீட்டு விழாவில் கலந்துகொண்டு அவரது நூலை வெளியிட்டபோது சிவக்குமார் இத்தகவலை வெளியிட்டார். இந்த நிகழ்ச்சியில்  தேசிய  நில நிதி கூட்டுறவு சங்கத்தின் நிர்வாக இயக்குனர்  டத்தோ சகாதேவன்,  டத்தோஸ்ரீ தெய்வீகன்  உட்பட  எழுத்தாளர்களும் இலக்கிய ஆர்வலர்களும் கலந்துகொண்டனர்

 Tags
Human Resources

Malaysia of Tamil

Scheme Minister of

Sivakumar Announcement

will publish Incentive

writers 10 works


சுட்டெரிக்கும் சூரியன் மூலம் முட்டைகள்  பொரியல்  வைரலானது

கல்கத்தா, ஏப் 22 – இந்தியாவில் தற்போது வீசும் கடும் வெப்பத்தினால் முட்டைகளை பொறிப்பதற்கு அடுப்பு அல்லது எரிவாயு தேவையில்லை என்ற நிலை ஏற்பட்டுள்ளது. மேற்கு வங்காளத்தில் Bankura என்ற இடத்தில் சுட்டெரியும் வெயிலின் கடும் வெப்பத்தின் உதவியோடு ஆடவர் ஒருவர் அடுப்பு தீயை பயன்படுத்தாமலேயே முட்டைகளை பொரித்துள்ளார். அதன் பிறகு தாம் பொரித்த முட்டைகளை உண்பதற்காக அவர் மற்றவர்களுக்கும் பரிமாறினார். தீ மூட்டாமலேயே முட்டைகளை பொரிப்பதற்கு அவருக்கு 40 நிடங்கள் மட்டுமே பிடித்தன. இந்த காட்சி தற்போது சமூக வலைத்தளங்களில் வைரலாகி வருகிறது.

 Tags
eggs

get fried

in scorching

No stove

or gas

Sun

Watch:


அனைத்துலக  வாணிக  தொழில்துறை  அமைச்சு முதலீடு,  வர்த்தகம்  தொழில்துறை  அமைச்சாக  பெயர் மாற்றம்

கோலாலம்பூர், ஏப் 12 – அனைத்துலக வாணிக தொழில்துறை அமைச்சான ( MITI )

முதலீடு, வர்த்தகம் மற்றும் தொழில்துறை அதமைச்சு என பெயர் மாற்றம் கண்டுள்ளது. கடந்த ஏப்ரல் 5 ஆம் தேதி அமைச்சரவை கூட்டத்தில் பிரதமர் டத்தோஸ்ரீ அன்வார் இப்ராஹிம் செய்த முடிவுக்கு ஏற்ப இந்த பெயர் மாற்றம் அமைவதாக அனைத்துலக முதலீடு ,வர்த்தகம் மற்றும் தொழில்துறை அமைச்சு வெளியிட்ட அறிக்கையில் தெரிவித்துள்ளது. அதோடு ஆங்கிலத்தில் ஏற்கனேவே அமைச்சுக்கு இருந்த MITI என்ற அடைமொழி தொடர்ந்து நிலைநிறுத்தப்பட்டுள்ளது. வெளிநாடு முதலீடடாளர்கள் நாட்டில் முதலீடு செய்வதை ஊக்குவிக்கும் நோக்கத்திற்கு ஏற்ப இந்த பெயர் மாற்றம் செய்யப்பட்டது. உள்நாட்டு முதலீட்டை வலுப்படுத்தி ,அனைத்துலக வாணிகம் மற்றும் தொழில்துறையை மேம்படுத்தும் திட்டத்திற்கு ஏற்ப இந்த புதிய பெயர் மாற்றம் செய்யப்பட்டுள்ளது.

 Tags
as the ministry

Miti is now known

of investment

trade and industry


அம்மா, அப்பா, ஏழு பிள்ளைகளுக்கு ஒரே பிறந்தநாள் ; கின்னஸ் சாதனை படைத்த குடும்பம்

இஸ்லாமாபாத், ஜூலை 13 – பாகிஸ்தான், லார்கானா (Larkana) நகரிலுள்ள, ஒன்பது பேர் கொண்ட குடும்பம் ஒன்று கின்னஸ் உலக சாதனை புத்தகத்தில் பெயர் பதித்துள்ளது.

அதற்கு, அக்குடும்பத்திலுள்ள, அம்மா, அப்பா, பிள்ளைகள் என அனைவரும் ஒரே நாளில் பிறந்தது தான் காரணமாகும்.

அமீர் ஆசாத் மங்கி என்பவர் உட்பட அவரது குடும்ப உறுப்பினர்கள் அனைவரும் ஆகஸ்ட்டு மாதம் முதலாம் தேதி, ஒரே நாளில் தங்கள் பிறந்தநாளை கொண்டாடுகின்றனர்.

தந்தை அமீர் அசாட் மங்கி, தாயார் கதிஜா பிறந்ததும், திருமணம் செய்துக் கொண்டதும் ஆகஸ்ட்டு முதலாம் தேதி தான்.

திருமணம் ஆகி சரியாக ஒரு வருடம் கழித்து அவர்களின் மூத்த மகள் பிறந்தார். அதன் பின்னர், இரட்டைப் பெண் குழந்தைகள், இரு ஆண் குழுந்தைகள், இரட்டை ஆண் குழந்தைகள் என ஏழு பிள்ளைகளும் ஆகஸ்ட்டு முதலாம் தேதி தான் பிறந்தனர்.

அதன் வாயிலாக, 1966-ஆம் ஆண்டு தொடங்கி, அந்த சாதனையை வைத்திருந்த அமெரிக்காவின் கம்மின்ஸ் குடும்பத்தை தற்போது மங்கி குடும்பம் முறியடித்துள்ளது. கம்மின்ஸ் குடும்பத்தை சேர்ந்த ஐவர் ஒரே பிறந்தநாளை கொண்டாடியது குறிப்பிடத்தக்கது.

அதே சமயம், உலகிலேயே, மிக அதிகமான உடன்பிறப்புகள் ஒரே நாளில் பிறந்த புதிய சாதனையையும் மங்கி குடும்பத்தினர் பதிவுச் செய்துள்ளனர்.

ஆண்டுதோறும், ஆகஸ்ட்டு முதலாம் தேதி, ஒரே கேக்கை வெட்டி அவர்கள் பண்டிகை போல தங்கள் பிறந்தநாளை கொண்டாடியும் வருகின்றனர்.

 Tags
lahir 1 Ogos

Sembilan sekeluarga


முஹிடின்     மருமகன்     வழக்கறிஞரை     எம்.ஏ.சி.சி  தேடுகிறது

கோலாலம்பூர், ஆக 7 – அமைச்சில் வெளிநாட்டு தொழிலாளர்களின் கைரேகை ஆவணங்கள் கையிருப்பு, பதிவு , தருவிப்பு சம்பந்தப்பட்ட திட்டம் தொடர்பான விசாரணைக்கு உதவும் பொருட்டு முன்னாள் பிரதமர் டான்ஸ்ரீ முஹிடின் யாசினின் மருமகன் Adlan Berhan மற்றும் வழக்கறிஞர் Mansoor Salat ஆகியோரை ஊழல் தடுப்பு ஆணையமான MACC தேடிவருகிறது. அந்த இருவரும் மே 17ஆம்தேதி மற்றும் மே 21 ஆம் தேதி நாட்டிலிருந்து வெளியேறியிருப்பதை MACC குடிநுழைவுத்துறையில் மேற்கொள்ளப்பட்ட சோதனை மூலம் தெரியவருகிறது.

அதோடு அவர்கள் நாடு திரும்பியதற்கான தகவல்கள் எதுவும் இல்லையென MACC வெளியிட்ட அறிக்கையில் தெரிவிக்கப்பட்டது. அந்த இருவரையும் தொடர்பு கொள்வதற்காக மேற்கொள்ளப்பட்ட பல்வேறு முயற்சிகளும் வெற்றி பெறவில்லை. அவர்களது வழக்கறிஞர்களையும் தொடர்பு கொள்ள முடியவில்லை. Azlan மற்றும் Mansor ஆகியோரை அலுவலகத்திற்கு வரவழைக்கும் முயற்சியும் வெற்றி பெறவில்லையென எம்.ஏ.சி.சி தெரிவித்துள்ளது.

 Tags
lawyer

MACC looking for Muhyiddin’s son-in-law


எரிந்த வீட்டுக்குள் 2 சிறுவர்கள் கருகி உயிரிழப்பு

கோலாலம்பூர், ஜன 2 – இன்று அதிகாலையில், கோம்பாக், Kampung Tanguit , Jalan Dewan Simpang Tiga பகுதியில், வீடொன்று தீப்பற்றி எரிந்ததில், இரு சகோதரர்கள் உயிரிழந்தனர். அந்த சம்பவத்தில், 7, 10 வயதுடைய இரு சிறுவர்கள் தீயில் கருகி மாண்டதாக, சிலாங்கூர் தீயணைப்பு மீட்பு துறையின் இயக்குநர் Datuk Norazam Khamis தெரிவித்தார். சம்பவத்தின் போது, அச்சிறுவர்களின் பெற்றோர் வீட்டில் இல்லையெனவும், உடல்கள் கண்டெடுக்கப்பட்ட விதத்தின் அடிப்படையில், பூட்டியிருந்த இரும்புக் கதவின் மூலமாக அந்த இரு சிறுவர்களும் தப்பிக்க முயன்றதாக நம்பப்படுவதாக அவர் கூறினார்.

 Tags
died

Fire

house

two brothers


காணாமல் போன சீன அமைச்சர் பதவி நீக்கம் –  புதிய அமைச்சர் நியமனம்

சீனா ஜூலை 26 – கடந்த ஒரு மாதமாக காணாமல் போன சீன வெளியுறவு அமைச்சர் பதவியில் இருந்து நீக்கப்பட்டு புதிய அமைச்சர் நியமிக்கப்பட்டுள்ளார்.

புதிய வெளியுறவுத்துறை அமைச்சராக வாங் யீ நியமிக்கப்பட்டுள்ளார். இவர், ஏற்கனவே 2013 முதல் 2022 வரை வெளியுறவு அமைச்சராக இருந்திருக்கிறார்.

சீன வெளியுறவுத்துறை அமைச்சராக பதவி வகித்த கின் கேங், கடந்த ஒரு மாதமாக மாயமாகியுள்ள நிலையில், கடைசியாக ஜூன் 25ஆம் தேதி ரஷ்ய, இலங்கை மற்றும் வியட்நாம் நாடுகளின் அதிகாரிகளுடன் நடந்த ஆலோசனைக்கூட்டத்தில் அவர் கலந்து கொண்டார்.

அதன்பின் அவரின் இருப்பிடம் குறித்து எந்த தகவலும் வெளியாகவில்லை. சீன அரசியலில் வளர்ந்து வரும் அரசியல்வாதியாக அறியப்பட்ட கின் கேங், திடிரென மாயமானது பல்வேறு சந்தேகங்களை கிளப்பி இயது.

சீனாவில் அரசு பதவியில் இருப்பவர்கள் திருமணம் மீறிய உறவில் இருப்பது தவறு என்ற சட்டம் கூறுகிறது.

இந்நிலையில், காணாமல்போன கின் கேங்குக்கு திருமணத்துக்கு மீறிய உறவு இருப்பதால்தான் அவர் தலைமறைவாக உள்ளதாக தகவல்கள் கூறுகின்றன.

 Tags
China foreign minister's

Qin Gang:

removal sparks speculation


ட்ரோனில் சிக்கல்; மலையேறி ஹவாரியை தேடும் நடவடிக்கை முடிவுக்கு வந்தது

புத்ராஜெயா , ஜூன் 6 – Dron-இல் ஏற்பட்ட பிரச்சனையின் காரணமாக மலையேறி, Muhammad Hawari Hashim-மை தேடும் நடவடிக்கை இன்று ஒரு முடிவுக்கு வந்தது.

2023-ஆம் ஆண்டு Everest மலையேறும் குழுவின் நிர்வாகி, Ayu Wanirah Naharudin, இன்று இதனை தெரிவித்தார்.

இந்த தேடல் மற்றும் மீட்பு நடவடிக்கை நாளை முடிவுக்கு வருவதாக இருந்தது, ஆனால் Dron-இன் புகைப்படம் மற்றும் காணொளி, பதிவு செய்யும் இயந்திரத்தில் ஏற்பட்ட கோளாறினால் இந்த நடவடிக்கை நிறுத்தப்படுவதாக அவர் கூறினார்.

கடந்த மூன்று நாட்களாக அந்த Dron இயந்திரம் பயன்படுத்தப்பட்டது. ஆனால், Everest மலையின் கடுமையான சீதோஷ்ண நிலையின் காரணமாக அதன் செயல்பாடு துண்டிக்கப்பட்டதாக கூறப்பட்டுள்ளது

 Tags
a problem

mission ended today

the drone encountered

The Hawari SAR


மலேசியர்களுக்கு இரட்டை குடியுரிமை அனுமதி; விருப்பம் இல்லாவிட்டாலும் பரிந்துரை பரிசீலிக்கப்படும் – அன்வார்

வெளிநாடுகளில் வாழும் மலேசியர்கள் பலர் தாங்கள் வாழும் நாட்டின் குடியுரிமை மற்றும் மலேசிய குடியுரிமை என இரண்டையுமே வைத்துக் கொள்ள அரசாங்கம் அனுமதி அளிக்க வேண்டும் என பல காலமாக கோரிக்கை விடுத்து வருகின்றனர்.

இந்த விவகாரம் தொடர்பில் அமெரிக்காவுக்கு பயணம் மேற்கொண்ட பிரதமர் டத்தோ ஶ்ரீ அன்வாரிடம் நியூ யோர்க்கில் வாழும் மலேசியர்கள் மற்றும் மாணவர்கள் கேள்வி முன்வைத்தனர்.

அதற்கு பதிலளித்த பிரதமர் அவ்விவகாரம் அரசாங்கத்தின் மிகப் பெரிய கொள்கை மாற்றத்தை உட்படுத்தியது.

தற்போதைக்கு அரசாங்கத்தின் நிலைப்பாடு அதற்கு ஆதரவாக இல்லை என்றாலும் அதனை பரிசீலிக்க தயார் என பிரதமர் பதிலளித்தார்.

வெளியுறவு அமைச்சும் உள்துறை அமைச்சும் அதற்கான பரிந்துரை தொடர்பான அறிக்கை தயாரித்து பரிசீலிக்கும் என்றும் அவர் கூறினார்.

வெளிநாடுகளில் வாழும் மலேசியர்கள் தொடர்ந்து மலேசியாவின் மேம்பாட்டுக்கு பங்களிப்பைச் செய்ய விருப்பம் கொண்டுள்ளனர். ஆனால் வெளிநாட்டு குடியுரிமையைப் பெறும் பட்சத்தில் மலேசியாவின் குடியுரிமையைக் கட்டாயமாக விட்டுக் கொடுக்க வேண்டியுள்ளது.

இது மலேசியாவின் வளர்ச்சிக்கு பாதிப்பை ஏற்படுத்தவதோடு “brain drain” எனும் அறிவார்ந்த மலேசியர்களின் சக்தியை அந்நிய நாடுகளுக்கு இழப்பதாக பல வெளிநாட்டு வாழ் மலேசியர்களின் கருத்தாக உள்ளது.

அவர்களை மீண்டும் மலேசியாவுக்கு திரும்ப வைக்கும் திட்டமும் பின்னடைவை ஏற்படுத்துவதாகவும் அவர்கள் கூறுகின்றனர்.

 Tags
but will study proposal

Dual citizenship

Govt not in favour


முகமூடி அணியச் சொல்லி விநோதமான முறையில் நேர்முகத்  தேர்வை நடத்திய நிறுவனம்

பெய்ஜிங், பிப் 14 – முகத் தோற்றம் எங்களுக்கு முக்கியமில்லை. இதனை வலியுறுத்தும் வகையில் முகமூடி அணியச் சொல்லி நேர்முகத் தேர்வை நடத்தியிருக்கின்றது சீனாவிலுள்ள நிறுவனமொன்று.

திறமையின் அடிப்படையிலே வேலைக்கு அமர்த்தப்படுவீர்கள் எனக் கூறி விநோதமான அந்த நேர்முகத் தேர்வை, சீனா, Chengdu-விலுள்ள நிறுவனம் நடத்தியிருக்கின்றது.

Chengdu Ant Logistics நிறுவனம் நடத்திய அந்த நேர்முகத் தேர்வு தொடர்பான காணொளி டிக் டாக் மாதிரியான சீனாவின் Douyin சமூக வலைத்தளத்தில் வைரலாகியிருக்கின்றது.

அதையடுத்து, வேலை சந்தையில் காணப்படும் தோற்றம் அடிப்படையிலான பாகுபாட்டினை ஒடுக்கும் ஒரு முயற்சியாகவே நேர்முகத் தேர்வுக்கு வந்திருந்தவர்களை முக மூடி அணியச் சொன்னதாக அந்த நிறுவனம் பின்னர் ஓர் அறிக்கையின் வாயிலாக தெரிவித்தது.

இவ்வேளையில், அந்நிறுவனத்தின் வித்தியாசமான அந்த முயற்சியை லட்சக்கணக்கானோர் பாராட்டியிருக்கும் நிலையில், நேர்முகத் தேர்வுக்கு முகமூடி அணிந்து செல்வதில் தங்களுக்கு எந்த பிரச்சனையும் இல்லையெனவும் பலரும் குறிப்பிட்டுள்ளனர்.

 Tags
Asking Job Applicants To Wear Costume

Chinese Company Praised

Mask In Interviews

Online For


மலேசிய ஊடகம் இலக்கவியல் சகாப்தத்தில் எதிர்நோக்கும் சவால்கள்.

கோலாலம்பூர் , ஜூலை 25 – இலக்கவியல் சகாப்தத்தில் உள்நாட்டு ஊடகவியாளர்கள் எதிர் நோக்கும் சவால்கள் மற்றும் அதனை எப்படி எதிர்நோக்குவது என்ற தலைப்பு இன்று தேசிய ஊடக மன்றம் ஏற்பாடு செய்திருந்த ஆய்வரங்கில் விவாதிக்கப்பட்டிருந்தது.

இன்று தலைநகரில் உள்ள பிரிக்பீல்ட்ஸில் ஏற்பாடு செய்யப்பட்டிருந்த அக்கருத்தரங்கில் தற்போதைய காலத்தில் ஊடக துறையில் பல்வேறு புதிய தொழில்நுட்பங்களை அறிந்து கொள்ளும் ஆற்றலை இளம் தரமுறையினர் குறிப்பாக இணைய ஊடக துறையில் ஈடுபடுபட்டிருப்பவர்கள் அறிந்து கொள்ள வேண்டும்.

ஊடகவியலாளர்கள் எழுத்து துறையில் மட்டுமே கவனம் செலுத்தாமல் அவர்கள் இலக்கவியல் ஆற்றலையும் கற்று கொள்வது அவசியம் எனவும் பேசப்பட்டிருந்தது.

இவைகளால் மட்டுமே சவால் நிறைந்த இலக்கவியல் ஊடக துறையில் கலந்துக்கொண்ட பேராளர்கள் கருத்துக்களை முன்வைத்தனர்.

இக்கருத்தரங்கில் உத்துசான் டிவி-யின் ஆசிரியர் டத்தோ சுல்கெஃப்லி ஹம்சா, டாகாங் நியூஸ் மலேசியாவின் நிர்வாக ஆசிரியர் ஜோஹார்டி இப்ராஹிம் , வணக்கம் மலேசியாவின் நிர்வாக இயக்குனர் தியாகராஜன் முத்துசாமி , மற்றும் கொஸ்மோ பொலிட்டன் ஆசிரியர் பைசல் ஜகாரியா ஆகியோர், ஊடகத்துறையில் தொழில்முனைவர்கள் எனற தலைப்பில், இத்துறையில் நிலைத்து நிற்பது எப்படி என்பதை பகிர்ந்து கொண்டனர்.

இரண்டு பிரிவாக நடைபெற்ற இக்கருத்தரங்கில் பன்னாட்டு அரங்கில் பெரும் தொழில்நுட்ப நிறுவனங்கள் மற்றும் ஊடகத்துறையின் வளர்ச்சி என்ற தலைப்பில் மலேசியாவுக்கான கனடா தூதர் , ஆஸ்திரேலியா மற்றும் இந்தோனேசியாச் சேர்ந்த ஊககவியலாளர்கள் ஆகியோர் தங்களின் கருத்துக்களை முன்வைத்தனர்.

தொழில்நுட்ப நிறுவனங்களின் வளர்ச்சியில், ஊடகத்துறையின் வருமானம் பாதிக்கப்படாமல் இருக்க தொழில்நுட்ப நிறுவனங்களுடன் மலேசிய தகவல் மற்றும் தொடர்பு அமைச்சு வருமான பகிர்வு குறித்து பேச தயாராக இருப்பதாகவும், அதற்கு இதுகுறித்த சட்டம் உருவாக்கப்பட ஊடகத்துறையினர் ஒன்றிணைந்து செயல்பட வேண்டும் அமைச்சின் சார்பாக நிகழ்ச்சியில் கலந்துக் கொண்ட துணை தலைமைச் செயலாளர் மஸ்துரா அகமட் தெரிவித்தார்.

 Tags
Media Forum


இவ்வார இறுதியில், 40 லட்சம் வாகனங்கள் நெடுஞ்சாலையை பயன்படுத்தலாம் ; LLM தகவல்

இவ்வாரம் இறுதியில், நாட்டிலுள்ள முக்கிய நெடுஞ்சாலைகளை பயன்படுத்தும் வாகனங்களில் எண்ணிக்கை 40 லட்சத்தை தாண்டலாம் என LLM – மலேசிய நெடுஞ்சாலை வாரியம் கணித்துள்ளது.

மே முதலாம் தேதி தொழிலாளர் தின பொது விடுமுறையையும், இரண்டாம் தேதி, பள்ளி தவணை தொடங்கவிருப்பதையும் அடிப்படையாக கொண்டு அந்த கணிப்பு வெளியிடப்பட்டுள்ளது.

அந்த எண்ணிக்கை, ஹரி ராயா பெருநாளுக்கு முந்தைய நாள் வெள்ளிக்கிழமை, நெடுஞ்சாலைகளை பயன்படுத்திய வாகனங்களின் எண்ணிக்கைக்கு சமமானதாகுமென, நெடுஞ்சாலை வாரியத்தின் பேச்சாளர் ஒருவர் தெரிவித்தார்.

 Tags
More than 4 million

the highway

this weekend

vehicles use


ஹங்காங் பொது விருது பேட்மிண்டன் 25 ஆண்டுகளுக்கு பின் முதல் முறையாக இந்தோனேசிய வீரர் வெற்றி

ஹங்காங், செப் 18 – ஹங்காங் பொது விருது பேட்மிண்டன் போட்டியில் 25 ஆண்டுகளுக்கு பின் முதல் முறையாக இந்தோனேசியாவின் ஜொனதன் கிறிஸ்டி வெற்றி பெற்றார். அவர் ஆண்களுக்கான இறுதியாட்டத்தில் கடுமையான போராட்டத்தற்குப் பின் ஜப்பானின் கென்தா நிஷிமோடோவை 12 -21, 22 -20, 21-18 என்ற புள்கிக் கணக்கில் 90 நிமிட நேர போராட்டத்திற்குப் பின் வீழ்த்தினார். 1998 ஆம் ஆண்டு வெற்றி பெற்ற புடி சந்தோசோவுக்குப் பின் ஹங்காங் பொது விருது பேமிண்டன் போட்டியில் ஜொனதன் கிறிஸ்டி வெற்றி பெற்றுள்ளார்.

மகளிர் பிரிவின் ஒன்றையர் ஆட்டத்தில் ஜப்பானின் யமாகுச்சி 21 -18, 21-15 என்ற புள்ளிக் கணக்கில் சீனாவின் ஜாங் யிமானை வீழ்த்தினார. அவர் இவ்வாண்டு அடைந்த ஐந்தாவது வெற்றி இதுவாகும்.

இதனிடையே மகளிர் இரட்டையர் பிரிவில் இந்தோனேசியாவின் அப்ரியாணி ரஹாயு – ஸிதி ரமாதந்தி ஜோடி 14-21, 24-22, 21-9 என்ற புள்ளிக் கணக்கில் மலேசியாவின் பெர்லி டான் – தினா முரளிதரன் ஜோடியைக் கடுமையான போராட்டத்திற்குப் பின் வீழ்த்தினர்.

 Tags
Indonesian badminton star Christie

Japan's Yamaguchi

win Hong Kong Open finals


மண்வாரி இயந்திரத்தில்  பொங்கல் வைப்பதா?  – மலேசிய இந்து சங்கம் கண்டனம்!

கோலாலம்பூர் , ஜன 17 – சேறு, சகதி, குப்பையை மட்டும் வாறுவதற்குப் பயன்படும் மண்வாரி இயந்திரத்தின் இரும்புக் கரத்தில் உற்றார்-உறவினர்-ஊரார் முன்னிலையில் பொங்கல் வைத்து, அதைக் காணொளி வழி விளம்பரப்படுத்திய தரப்பினரின் செயல், பாரம்பரிய பெருமை கொண்ட நம் சமூகத்திற்கும் சமயத்திற்கும் பெருமை சேர்க்காது என்று மலேசிய இந்து சங்க தேசியத் தலைவர் தங்க.கணேசன் தெரிவித்துள்ளார்.

மழைக்காலத்தில் பாடுபட்ட விளைநிலத்தில் நெற்பயிர் விளைந்து அறுவடைக்குத் தயாராக இருப்பதுடன் கோடைக்கால தொடக்கம், பயனை அறுவடை செய்யும் தருணம் ஆகியவற்றை வரவேற்கும் பாரம்பரியமும் பண்பாடும் வெளிப்படுவதுதான் பொங்கல் திருவிழா. இவ்வளவு கருத்தை வெளிப்படுத்தும் பொங்கல் விழாவின்போது, பொங்கல் பானைக்குப் பதிலாக மண்வாரி இயந்திரத்தின் அழுக்கு அத்தியாயம் கொண்ட இரும்புக்கரத்தைப் பயன்படுத்தி பொங்கல் வைத்த அன்பர்கள் பாரம்பரிய பெருமையை உணரத் தவறிவிட்டனர் என்பது தான் உண்மை. இது தவறு என சுட்டிக்காட்டுவதை விடுத்து அதனை காணொளி எடுத்து மகிழ்வோடு பகிரும் மக்களின் செயல் உண்மையில் வருந்தத்தக்கதே.

இதற்கிடையில், ஒரு சில இளைஞர்கள் ஒன்றுசேர்ந்து மதுபானத்தில் பொங்கல் வைத்ததாக சமூக ஊடகங்களில் செய்தி பரவிவருகிறது. இது, உண்மையாக இருந்தால் மிகவும் கண்டனத்திற்கும் வருத்தத்திற்கும் உரியது. நவீன கால இளைஞர்கள், முன்னோரும் சான்றோரும் வகுத்த நெறிமுறையை புறக்கணிப்பதுடன் அல்லாமல் ஆன்மிக வழியில் மூர்க்கத்தனத்தை புகுத்துவது நல்லதல்ல என தங்க கணேசன் மேலும் தெரிவித்துள்ளார்.


ஜோகூர் பாருவில்  முஸ்தபா சென்டர் திறக்கப்படும்

ஜோகூர் பாரு, ஜன 29 – சிங்கப்பூரின் பிரபலமான வர்தக மையமான முஸ்தஃபா சென்டர் விரைவில் அதன் கிளையை ஜோகூர் பாருவில் திறக்கவுள்ளது. தம்போயில் 11 மாடிகளைக் கொண்ட Capital City Mall லில் மலேசியாவில் தனது முதலாவது வர்த்தக மையத்தை Mustafa Centre திறக்கவிருக்கிறது. முஸ்தஃபா சென்டரை மலேசியாவில் திறப்பதற்கான நேரம் வந்துவிட்டதாக Mustafa வின் நிர்வாக இயக்குனர் Mustaq Ahmad தெரிவித்தார். இவ்வாண்டின் இரண்டாவது அரையாண்டில் முஸ்தஃபா வர்த்தக மையைமும் Capital City Mall-லும் திறக்கப்படும் என அவர் கூறினார்.

 Tags
johor bahru

Mustafa Centre

will open


கீழடி அகழாய்வில்  கிடைத்த பொருட்களின் வைப்பகத்தை தமிழக முதல்வர்  திறந்து வைக்கிறார்

சென்னை , பிப் 28 – தமிழகம் சிவகங்கை மாவட்டத்தல் கீழடி அகழாய்வில் கிடைக்கப்பெற்ற 2,600 ஆண்டுக்ளுக்கு முந்தைய பொருட்களை உலகம் முழுவதிலும் உள்ள மக்கள் நேரடியாக பார்க்கும் வகையில் 2 ஏக்கர் பரப்பளவில் கட்டப்பட்டுள்ள வைப்பகம் மார்ச் 5 ஆம் தேதி திறக்கப்படவுள்ளது. தமிழக முலமைச்சர் மு.க.ஸ்டாலின் அந்த கண்காட்சி மையத்தை அதிகாரப்பூர்வமாக தொடக்கி வைக்கிறார்.

உலோக பொருட்கள், மண்பாண்ட பொருட்கள், பழங்கால கட்டிட மாதிரிகள், காதணிகள், தங்க பொருட்கள் ஆகியவற்றுக்கு தனித்தனி கட்டிடங்களும் இந்த அகழ் வைப்பகம் கட்டப்பட்டுள்ளது. தமிழர்கள் 4,000 ஆண்டுகளுக்கு முன்னதாகவே நாகரீகத்துடன் வாழ்ந்த வந்தது கீழடி அகழாய்வு பணியில் கிடைக்கப்பெற்ற தொல்பொருட்கள் மூலம் தெரியவந்துள்ளதாக சிவகங்கை கலெக்டர் மதுசூதனன் ரெட்டி தெரிவித்தார்.

 Tags
Museum in Keeladi

soon by M.k Stalin

to be inaugurated


மார்ச் 22 -இல் ரமலான் பிறை பார்க்கப்படும்

கோலாலம்பூர், மார்ச் 15 – மார்ச் 22 –ஆம் தேதி , புதன்கிழமை மாலையில், ரமலான் மாத தொடக்கத்தை குறிக்க , பிறை பார்க்கப்படுமென, அரச முத்திரை காப்பாளர் அலுவலகம் தெரிவித்தது.

பிறை பார்க்கப்பட்ட பின்னர் அன்றைய இரவு நோன்பின் தொடக்க தேதி குறித்த அறிவிப்பு வானொலி – தொலைக்காட்சிகளில் அரச முத்திரை காப்பாளர் அதிகாரப்பூர்வமாக அறிவிப்பார் எனவும் அந்த அலுவலகம் வெளியிட்ட அறிக்கையில் குறிப்பிடப்பட்டுள்ளது.

 Tags
March 22

new month of

Ramadan

see the


மாணவர் முழக்கம் & பேசு தமிழா பேசு அனைத்துலக விவாதப் போட்டி

கோலாலம்பூர், மார்ச் 27 – மாணவர்களுக்கு என ஒரு களத்தை ஏற்படுத்தி , அவர்களது பேச்சாற்றலை பட்டைத் தீட்டி, அனைத்துலக அரங்கில் ஓர் அடையாளத்தையும் ஏற்படுத்தி கொடுத்து வரும் , இவ்வாண்டின் ‘அனைத்துலக பேசு தமிழா பேசு ‘ மற்றும் ‘ அனைத்துலக மாணவர் முழக்கம்’ பேச்சுப் போட்டிகள் இறுதிச் சுற்றை எட்டியிருக்கின்றன.

வணக்கம் மலேசியா ஏற்பாட்டில், தஞ்சை தமிழ் பல்கலைக்கழகத்தின் தமிழ் வளர் மையத்தின் இணை ஆதரவில் நடைபெறும் இவ்விரு போட்டிகளின், விறுவிறுப்பு நிறைந்த அரையிறுதிச் சுற்று நேற்று இயங்கலை வாயிலாக நடைபெற்றது.

வணக்கம் மலேசியா முகநூல் அகப்பக்கத்தின் வாயிலாக நேரலையாக ஒளிபரப்பு செய்யப்பட்ட இவ்விரு போட்டிகளின் பங்கேற்பாளர்கள், தங்களுக்கு கொடுக்கப்பட்ட கேள்விகளைத் தொட்டு, தங்களது அனல் பறக்கும் விவாதங்களை முன் வைத்தனர்.

தங்களது வாதத் திறமையால் எதிர் போட்டியாளரை திக்கு முக்காட வைத்ததோடு, நடுவர்களின் கேள்விகளுக்கு , தங்களது அறிவாற்றல் மிகுந்த பதிலால் மடக்கியும் பேசி ஆச்சரியப்பட வைத்த பங்கேற்பாளர்கள் , அதிக புள்ளிகளுடன், இறுதி களத்தில் களம் காணவிருக்கின்றனர்.

அவ்வகையில், அனைத்துலக பேசு தமிழா பேசு போட்டியில் பங்கேற்ற 8 பேரில், நால்வர் இறுதிச் சுற்றுக்குத் தேர்வாகியுள்ளனர்.

இலங்கையைச் சேர்ந்த மோகன்ராஜ் ஹரிகரன், இந்தியாவைச் சேர்ந்த பாலு ஆனந்த், கனடாவைச் சேர்ந்த நிருத்திகா செல்வநாயகம், மலேசியாவைச் சேர்ந்த விக்னேஸ்வரன் சுந்தர் ஆகிய நால்வருக்கு மத்தியிலே, வெற்றியாளருக்கான மகுடத்தை யார் சூடப் போகின்றனர் எனும் கடும் போட்டி நிலவவிருக்கின்றது.

மேலும் , இதன் அரையிறுதியில் கலந்து கொண்டு திறமையாக பேசிச் சென்ற இலங்கையைச் சேர்ந்த அர்ஷகா ரவிக்குமார், இந்தியாவைச் சேர்ந்த கோபாலகிருஷ்ணன் பழனி ஆகியோர் நட்சத்திர பேச்சாளர்களாக தேர்வு செய்யப்பட்டனர்.

இதனிடையே, அனைத்துலக மாணவர் முழக்கம் போட்டியில் பங்கேற்ற 10 பேரில் நால்வர் இறுதிச் சுற்றில் களம் காணவிருக்கின்றனர்.

மலேசியாவைச் சேர்ந்த பர்வேஷா ஜெயகுமார், இலங்கையைச் சேர்ந்த சுலக்ஷன் தர்மகுலராஜா , இந்தியாவைச் சேர்ந்த அஸ்மிதா ஷேனன் வாட்ஸ் , மலேசியாவைச் சேர்ந்த மற்றொரு போட்டியாளரான டெனிஷா சுப்ரமணியம் ஆகியோர் , சுட்டிச் செல்வங்களாக இருந்தாலும், சிந்திக்க தூண்டும் தங்களது கருத்துகளை , இறுதிகளத்தில் முன் வைக்கவிருக்கின்றனர்.

இவ்வேளையில், இப்போட்டியில் நடுவர்களின் மனங்கவர்ந்த ஜப்பானைச் சேர்ந்த யுவன் ஆசைத் தம்பி, டென்மார்க்கைச் சேர்ந்த பிரணிஸ்கா கிருபாகரன், இலங்கையைச் சேர்ந்த மிஷேல் ஆராதனா லிங்கேஸ்வரன் ஆகியோர் நட்சத்திரப் பேச்சாளர் எனும் விருதினை தட்டிச் சென்றனர்.

முன்னதாக, இவ்விரு போட்டிகளும் மிகச் சிறப்புடன் நடைபெற வணக்கம் மலேசியாவிற்கும், உலக நாடுகளுக்கும் ஓர் இணைப்பு பாலமாக செயல்பட்டு வரும் தஞ்சை தமிழ் பல்கலைகழகத்தின் தமிழ் வளர் மையத் தலைவர் பேராசிரியர் டாக்டர் குறிஞ்சிவேந்தன், வரவேற்புரை ஆற்றி மாணவர்களை ஊக்கப்படுத்தினார்.

6-வது ஆண்டாக நடைபெறும், உயர் கல்வி கூட மாணவர்களுக்கான அனைத்துலக பேசு தமிழா பேசு பேச்சுப் போட்டியும் , 8-வது முறையாக நடைபெறும் ஆரம்பப் பள்ளி மாணவர்களுக்கான அனைத்துலக மாணவர் முழக்கம் போட்டியும், இதுவரையில் பல திறமையான பேச்சாளர்களை உலகிற்கு அறிமுகப்படுத்தியதில் மிகவும் பெருமை கொள்வதாக தெரிவித்தார்.

அதோடு, தமிழால் உலகம் முழுவதிலும் உள்ள இந்தியர்கள் குறிப்பாக ஆசியர்கள், பெற்றோர்கள் மாணவர்கள் ஆகியோரை , இவ்விரு போட்டிகளின் வாயிலாக ஒன்றிணைத்தது, மிக பெருமிதத்தை ஏற்படுத்தியிருப்பதாக வணக்கம் மலேசியாவின் நிர்வாக இயக்குநர் தியாகராஜன் முத்துசாமி தெரிவித்தார்.

வரும்காலத்தில் மிகச்சிறந்த தமிழ் ஆளுமைகளை உருவாக்க வேண்டும் என்பதே இவ்விரு போட்டிகளின் என்றும், அதனை பறைசாற்றும் விதமாக மாணவர்களின் படைப்புகள் ஒவ்வொரு வருடமும் பெருகேறி வருவது மகிழச்சி அளிப்பதாக அவர் கூறினார்.

இதனிடையே, அரையிறுதி வரை தேர்வாகிய போட்டியாளர்கள் அனைவரும் மிகத் திறமையாக தங்களது வாதங்களை முன் வைத்த வேளை, அவர்களில் ஆக சிறந்தவர்களையே இறுதிச் சுற்றுக்கு தேர்வு செய்வது என முடிவெடுப்பதில் நடுவர்களும் இம்முறை சிரமப் படவே செய்தனர்.

திறமையானவர்களுக்கு வாய்ப்புகள் பறிபோய்விடக் கூடாது என்ற நோக்கத்தில் நடுவர்கள் செயல்ப்பட்டனர்.

அவ்வகையில், மலேசியாவைச் சேர்ந்த பிரபல வழக்கறிஞரும், மலேசிய தமிழ் நெறி கழகத்தின் பொதுச் செயலாளருமான கனல்வீரன், சிங்கப்பூரைச சேர்ந்த தமிழாசிரியர் அருள்மதி லெனின், தமிழ்நாட்டைச் சேர்ந்த கணக்கு வரி ஆலோசகரும் மென்பொருள் ஆசிரியருமான திரு ஆவிச்சி கிருஷ்ணன் ஆகியோர் ‘பேசு தமிழா பேசு’ பேச்சுப் போட்டிக்கான நடுவர்களாக செயல்பட்டனர்.

அதே வேளை, மலேசியாவைச் சேர்ந்த, தனியார் நிறுவனமொன்றின் தலைமை செயல்முறை அதிகாரியும், அங்கீகரிக்கப்பட்ட பயிற்றுநருமான செல்வமலர், தமிழ் நாட்டைச் சேர்ந்த கலை – அறிவியல் கல்லூரியின் தமிழ்த்துறை பேராசிரியர் முனைவர் நா.சங்கரராமன் ஆகியோர், நடுவர்களாக நடுநிலையாக , ‘மாணவர் முழக்க’ பங்கேற்பாளர்களின் ஆற்றலைச் சோதிட்டு புள்ளிகளை வழங்கினர்.

இதன் அடிப்படையில் தேர்வாகி இறுதிச் சுற்றில் வாதங்களை முன் வைக்க காத்திருக்கும் மாணவச் செல்வங்களுக்கு வாழ்த்துகள் !

 Tags
Manavar Mulakkam

Pesu Tamizha Pesu

vanakkam malaysia


சிலாங்கூர் தேர்தலில்  போட்டியிடுவதா? அம்னோவிடம்  விட்டுவிடுகிறேன் துங்கு ஷப்ருல்

கோலாலம்பூர், ஏப் 25 – எதிர்வரும் சிலாங்கூர் மாநில சட்டமன்ற தேர்தலில் தாம் போட்டியிடுவதா இல்லையா என்பதை சிலாங்கூர் அம்னோ தலைமைத்துவத்தின் முடிவுக்கே என விட்டுவிட்டதாக தெங்கு ஷப்ருல் கூறினார். இது குறித்து சிலாங்கூர் அம்னோ தொடர்பு குழுவின் தலைவர் Megat Zulkarnain omardin னிடம் விளக்கம் கேளுங்கள் என அவர் செய்தியாளர்களிடம் தெரிவித்தார். சிலாங்கூர் மந்திரிபுசார் வேட்பாளராக உங்களது பெயர் குறிப்பிடப்படுமா என செய்தியாளர்கள் வினவியபோது , இதனை கட்சியின் முடிவுக்கே விட்டு விடுகிறேன். இது குறித்து தாம் கருத்துரைக்க முடியாது என Tengku Zafrul மறுமொழி தெரிவித்தார்.

 Tags
it to Selangor

leaving’

on candidacy

Tengku Zafrul

to decide

umno


சூப்பர் லீக் காற்பந்தாட்டம் ; பினாங்கு – கெடா ஆதாரவாளர்கள் மோதல்

ஜோர்ஜ் டவுன், ஆகஸ்ட்டு 23 – நேற்றிரவு பினாங்கு மற்றும் கெடா டாருல் அமான் (KDA) இடையிலான சூப்பர் லீக் ஆட்டம் முடிவடைந்ததும், இரு அணிகளின் ஆதரவாளர்களும் மோதலில் ஈடுபட்டனர்.

பண்டாராயா ஸ்டேடியத்திற்கு அருகிலுள்ள, பிரதான சாலையில் அந்த மோதல் வெடித்தாக கூறப்படுகிறது.

அந்த சண்டையை வேடிக்கை பார்த்துக் கொண்டிருந்த கும்பல் மீது, பொருட்கள் வீசப்பட்டதால், நிலைமை மேலும் மோசமடைந்தது.

சினமூட்டும் நடவடிக்கை காரணமாக, இரு அணிகளின் ஆதரவாளர்களும் சண்டையில் ஈடுபட்டதாக கூறப்படுகிறது.

அந்த சண்டை தொடர்பான காணொளி டிக் டொக்கில் பரவலாக பகிரப்பட்டு வருகிறது.

நேற்றிரவு நடைபெற்ற ஆட்டத்தில், KDA அணி 2-1 எனும் கோல் எண்ணிக்கையில் பினாங்கை வீழ்த்தியது.

 Tags
bergaduh

dan Kedah

Penyokong Penang


நச்சுத்தன்மை  கொண்ட  puffer   மீன்களை  விற்பனை  செய்வது  சட்டவிரோதமாகும்

பெத்தாலிங் ஜாயா , மார்ச் 30 -நச்சுத்தன்மை கொண்ட Puffer மீன்களை விற்பனை செய்வது சட்டவிரோதமானது என சுகாதாரத்துறை தலைமை இயக்குனர் டாக்டர் Noor Hisham Abdullah தெரிவித்திருக்கிறார். 1985ஆம் ஆண்டு முதல் 58 Puffer மீன்கள் சம்பந்தப்பட்ட நச்சுணவு சம்பவங்கள் தொடர்பில் 18 பேர் மரணம் அடைந்துள்ளதாக அவர் கூறினார் . 1972ஆம் ஆண்டின் மலேசிய மின்பிடி மேம்பாட்டு வாரியத்தின் சட்டத்தின் கீழ் Puffer மீன்கள் விற்பனை கட்டுப்படுத்தப்பட்ட பட்டியலில் இடம்பெற்றுள்ளதையும்

Noor Hisham சுட்டிக்காட்டினைர். இது தவிர 1983 ஆம் ஆண்டின் உணவு சட்டத்தின் 13 ஆவது விதியின் கீழ் அந்த மீன்களை விற்பனை செய்வதும் கட்டுப்படுத்தப்பட்டுள்ளதாக இன்று வெளியிட்ட அறிக்கையில் Noor Hisham தெரிவித்தார். எனவே அந்த மீன்களை விற்பனை செய்வதற்கு அனுமதிக்கப்படவிலை என்றும் அவர் கூறினார்.

 Tags
dangerous toxins

Illegal to sell

Puffer fish

says health DG

which contain


மகாதீர் விலகாமல்  இருந்திருந்தால் அரசியல் நெருக்கடி  ஏற்பட்டிருக்காது

கோலாலம்பூர், பிப் 12 – 7ஆவது பிரதமரான துன் மகாதீர் மட்டும் பதவி விலகாமல் இருந்திருந்தால் நாட்டில் அரசியல் நெருக்கடி ஏற்பட்டிருக்காது என்று பேரரசர் அல் சுல்தான் அப்துல்லா தெரிவித்திருக்கிறார். 4 ஆண்டு காலமாக அரசியல் நெருக்கடியினால் மலேசியா உறுதியற்ற நிலையில் இருந்தது. புதிய தேர்தலை நடத்தி நிலைத்தன்மையற்ற அரசியலை முடிவுக்கு கொண்டு வருவதற்குள் தமது பதவிக் காலத்தில் நான்கு பிரதமர்களை நியமிக்க வேண்டிய அவசியம் ஏற்பட்டதை சுல்தான் அப்துல்லா சுட்டிக்காட்டினார்.

நாட்டின் அரசியல் நெருக்கடியில் நான் தலையிட விரும்பவில்லை. அனைத்து நாடாளுமன்ற உறுப்பினர்களும் தங்களுக்கிடையே கருத்து வேறுபாடுகளை தீர்த்துக்கொண்டு ஒற்றுமையாக இருந்திருந்தால் நான்கு ஆண்டு காலம் நீடித்த அரசியல் நெருக்கடியை தவிர்த்திருக்க முடியும் என்று இன்று நாடாளுமன்ற கூட்டத்தை தொடக்கிவைத்து பேசியபோது பேரரசர் தெரிவித்தார்.

 Tags
did not happen

if the episode before

no political turmoil

PM7's resignation

There would be


இசைப் புயல்  A.R  Rahman கலை நிகழ்ச்சிக்கு  44,000 டிக்கெட்டுகள் விற்று முடிந்தன.

கோலாலம்பூர், ஜன 19 – இசைப் புயல் AR Rahman னின் கலை நிகழ்ச்சி இம்மாதம் 28ஆம் தேதி கோலாலம்பூரில் நடைபெறவிருக்கிறது. இந்நிகழ்சிசிக்காக ஒதுக்கப்பட்டுள்ள 60,000 டிக்கெட்டுகளில் இதுவரை 44,000 டிக்கெட்டுகள் விற்று முடிந்துள்ளன. ஆறு ஆண்டுகளுக்குப் பின் 56 வயதுடைய A. R Rahman Secret of success -Live in Malaysia 2023 என்ற பெயரில் பிரமாண்டமான கலை நிகழ்ச்சியை மலேசியாவில் நடத்தவிருக்கிறார். DMY creation ஏற்பாட்டிலான இந்த கலை நிகழ்ந்சி புக்கிட் ஜாலில் தேசிய விளையாட்டரங்கில் நடைபெறவிருக்கிறது. இந்நிகழ்ச்சிக்கான டிக்கெட்டுகள் தற்போது சுறுசுறுப்பாக விற்பனையாகி வருவதாக DMY Creation னின் நிர்வாக தயாரிப்பாளர் Mohd Maideen Abdullah தெரிவித்திருக்கிறார். இந்த நிகழ்ச்சிக்காக ஆஸ்கார் வெற்றியாளரான இசைப்புயல் AR Rahman மிகவு ஆவலோடு மலேசிய ரசிகர்களை சந்திப்பதற்கு தயாராய் இருப்பதாகவும் அவர் கூறினார்.

 Tags
000 tickets

44

AR Rahman's concert

sold


பெட்ரோல் நிலையத்தின் கழிவறையில் மறைவான இடத்தில் கேமரா; பெண் அதிர்ச்சி

கோலாலம்பூர், அக் 18 – சில பொறுப்பற்ற நபர்கள் பெண்கள் கழிவறையில் கேமராவை தலைமறைவான இடத்தில் மறைத்து வைக்கும் போக்கு தொடர்ந்து அதிகரித்து வருவது மக்கள் மத்தியில் அதிர்ச்சியும் அச்சமும் ஏற்பட்டுள்ளது. ஆகக்கடைசியாக கோலாலம்பூரில் டானாவ் கோத்தாவில் உள்ள பெட்ரோல் நிலையத்திலுள்ள கழிவறைக்கு சென்ற பெண் ஒருவர் அங்குள்ள நீர் இழுக்கும் இடத்திற்கு அருகே கேமரா மறைத்து வைக்கப்பட்டிருந்ததை அறிந்து பெரும் அதிர்ச்சியடைந்துள்ளார். உடைந்த ஃப்ளாஷ் (Broken Flash) என்ற ஸ்டீக்கர் ஒரு டேப்பில் ஒட்டப்பட்டிருந்தது . சிறிய அளவில் ஒளியின் பிரதிபலிப்பு வந்ததை பார்த்ததைத் தொடர்ந்து அந்த கருவி மீது அப்பெண் சந்தேகம் கொண்டார்.

கழிவறையிலிந்து வெளியேறுவதற்கு முன் மீண்டும் கருப்பு நிற டேப் ஒட்டப்பட்டிருந்த இடத்தில் பிரதிபலிப்பு வருகிறதா என்பதை கண்டறிய பரிசோதித்தாகவும் பிறகு அதனை அழுத்தியபோது அது ரகசிய கேமரா என்பதை அறிந்து திகிலடைந்ததாக அந்த பெண் தெரிவித்தார். இதனைத் தொடரந்து இந்த விவகாரம் குறித்து தமது கணவருடன் சேர்ந்து தாம் போலீசில் புகார் செய்திருப்பதாக அப்பெண் தெரிவித்திருக்கிறார்.

 Tags
Behind ‘Broken Flush’ Sticker

Finds Hidden Camera

Inside Petrol Station

M’sian Woman

toilet


Nasi Kandar -ரின் விலை  86 ரிங்கிட்டா ?  அதிர்ந்து போன  ஆடவர்

கோலாலம்பூர், ஜன 4 – புத்தாண்டை வரவேற்க , ஜோகூரிலிருந்து கோலாலம்பூர் வந்தவர்களுக்கு, Nasi Kandar ரூபத்தில் அதிர்ச்சி காத்திருந்தது. கணவாய், கோழி இறைச்சி,கறி,சோறு என Nasi Kandar உணவை எடுத்துக் கொண்ட தமக்கு , 86 ரிங்கிட் கட்டணம் விதிக்கப்பட்டது கண்டு தாம் ஒரு கணம் ஆடிப் போனதாக Sim Chong என்பவர் கூறியிருக்கின்றார்.

KL, Pavillion பேரங்காடியில் உள்ள Food Court உணவு மையத்தில் குடும்பத்தாருடன் உணவை எடுத்துக் கொண்ட Chong, கணவாயின் அளவு பெரிதாக இருந்ததால், 70 ரிங்கிட் இரட்டிப்பு கட்டணம் விதிக்கப்பட்டதாக குறிப்பிட்டார். முதலில் தனக்கு ஒருவருக்கு மட்டுமே Nasi Kandar உணவை வாங்கியதாகவும், பின்னர் விலையைப் பார்த்து, கூடுதல் ஒரு தட்டு சாதத்தினை சேர்த்துக் கொண்டதாக அவர் கூறினார்.

இதனிடையே, கோலாலம்பூருக்கு தாம் புதிது என்பதால், வழக்கமாக கோலாலம்பூரில் Nasi Kandar- ருக்கு இந்தளவு அதிகம் கட்டணம் விதிக்கப்படுமா என , முகநூலில் KL Community பக்கத்தில் , உணவின் படத்துடன், கட்டணச் சீட்டையும் அவர் பதிவேற்றம் செய்திருந்தார். அவரது பதிவு, பலரது கவனத்தைப் பெற்ற வேளை, பலரும் அந்த விலை அதிகமானது எனவும், சிலர் பெரிய அளவிலான கணவாயை எடுக்கும் போது அந்த விலையே தங்களுக்கும் விதிக்கப்பட்டதாக அனுபவத்தைப் பகிர்ந்து கொண்டனர்.

 Tags
is

nasi kandar

normal

RM86


ஜூனியர்  ஆசிய  கிண்ண ஹாக்கி  தொடக்க  ஆட்டத்தில்  மலேசியா  வெற்றி

கோலாலம்பூர், மே 24 – ஓமானில் சலாலாவில் நடைபெற்றுவரும் ஜூனியர் ஆசிய ஹாக்கிப் போட்டியின் தொடக்க ஆட்டத்தில் மலேசியா 8 -1 என்ற கோல் கணக்கில் Uzbekistan குழுவை வீழ்த்தியிருக்கிறது.

இந்த ஆட்டத்தில் தற்காப்பு ஆட்டக்காரர் பிரபு மலேசியா குழுவுக்கு மூன்று கோல்களை புகுத்தியுள்ளார்.

7ஆவது, 9ஆவது மற்றும் 18 ஆவது நிமடங்களில் அவர் பெனால்டி கானரின் மூலம் அந்த கோல்களை புகுத்தினார்.

அதன்பிறகு அடுத்தடுத்து இதர ஐந்து கோல்களை மலேசிய குழுவினர் அடித்து நல்லதொரு தொடக்கத்தை ஏற்படுத்தினர்.

மலேசியாவுடன் தென் கொரியா ,ஓமன், வங்காளதேசம் உஸ்பெகிஸ்தான் ஆகியவை B பிரிவில் இடம்பெற்றுள்ளன.

நாளை நடைபெறும் அடுத்த ஆட்டத்தில் மலேசிய அணி வங்காளதேசத்துடன் மோதவிருக்கிறது.

 Tags
begin

campaign

huge

malaysia

win

with


மஇகா புத்துயிர் பெறுவதோடு, தொகுதிகளும் கிளைகளும் வலுப்படுத்தப்படும் ; விக்னேஸ்வரன்

கோலாலம்பூர், மார்ச் 19 – இந்நாட்டு இந்தியர்களின் நலனை உறுதி செய்யக்கூடிய இன்றைய அரசியல் சூழல் மட்டுமின்றி எதிர்கால அரசியல் சவால்களையும் கருத்தில் கொண்டே ம.இ.கா தமது இலக்கை நிர்ணயிக்கும் என அதன் தேசியத் தலைவர் டான் ஶ்ரீ விக்னேஸ்வரன் தெரிவித்தார்.

அவ்வகையில் தற்போதைய ஒற்றுமை அரசாங்கத்தின் பிரதமர் டத்தோ ஶ்ரீ அன்வார் இப்ராஹிம் இந்திய சமூக பிரச்சனைகளக் களையவும், பள்ளி சீரமைப்புகளுக்கு நிதியுதவி வழங்கவும் உத்ரவாதம் கொடுத்துள்ளதை நிறைவேற்ற ம.இ.கா வாய்ப்பு வழங்கும் என்றும் அவர் கூறினார்.

இதனிடையே, சுயநலப் போக்கின்றி இந்திய சமூக மேம்பாட்டுக்காக பாடுபடும் ம.இ.கா, கிளை, தொகுதி அளவிலும் சீரமைப்பு நடவடிக்கைகளை எடுக்க விருப்பதாக, விக்னேஸ்வரன் கூறினார்.

மஇகா பொதுத் தேர்தலின் போது, 10 தொகுதிகளில் மட்டுமே போட்டியிட்டது. அத்தொகுதிகளில் ம.இ.கா வேட்பாளர்கள் 60 விழுக்காடு வரை இந்தியர்களின் வாக்குகளைப் பெற்றிருந்தனர். போட்டியிடாத இடங்களில் மஇகா-வின் பிரதிநிதித்துவம் இல்லையென்றாலும், நாடு முழுவதும் கட்சியின் தொகுதி- கிளைகளின் வாயிலாக , மக்களுக்கு இறங்கி மஇகா சமூக சேவையாற்றுமென அவர் குறிப்பிட்டார்.

அதையடுத்து தொகுதிகளும் , கிளைகளும் துடிப்புடன் செயல்படுவதோடு அங்குள்ள சுற்றுவட்டார மக்கள் மத்தியில் நன்கு அறிமுகத்தைப் பெற்றிருக்க, அவற்றை வழிநடத்தும் தலைவர்கள் திறமையானவர்களாக இருப்பது உறுதி செய்யப்படுமென விக்னேஸ்வரன் கூறினார்.

இவ்வேளையில், இன்று பிரதமர் தலைமையில் நடைபெறும் ஒற்றுமை அரசாங்கத்தின் செயலவை கூட்டத்தில் கலந்து கொள்ளவிருக்கும் மஇகா, அடுத்த மாநில சட்டமன்றத் தேர்தலுக்கான தொகுதி பங்கீடு தொடர்பான பேச்சுவார்த்தையில் ஈடுபடுமென விக்னேஸ்வரன் குறிப்பிட்டார்.

 Tags
mic

Vicky


மோட்டார்  சைக்கிள் தடங்களை  அதிகரிப்பீர்  சாலை பாதுகாப்பு நிபுணர்  – டாக்டர் குழந்தையன்   வலியுறுத்து

செர்டாங், செப் 29 – மோட்டர் சைக்கிள் தொடர்பான விபத்துக்களை தவிர்க்க உதவுவதற்கு மோட்டார் சைக்கிளோட்டிகளுக்காக அதிக தடங்களை நிர்மாணிக்கும்படி அரசாங்கத்தை சாலை பாதுகாப்பு நிபுணர் டாக்டர் குழந்தையன் கே.சி மணி கேட்டுக்கொண்டார். நாட்டின் போக்குவரத்து முறையில் மோட்டார் சைக்கிள் முக்கிய அம்சமாக திகழ்கிறது. மோட்டார் சைக்கிள்களுக்கு கூடுதலான தடங்கள் இருந்தால் அது தொடர்பான விபத்துக்களை 40 விழுக்காடு குறைக்க முடியும் என மலேசிய புத்ரா பல்கலைக்கழகத்தைச் சேர்ந்த குழந்தையன் தெரிவித்தார். உலகில் மோட்டார்சைக்கிள்களுக்காக தடங்களை அறிமுகப்படுத்திய முதல் நாடு மலேசியா என்ற தகவலையும் அவர் வெளியிட்டார்.

இந்த தடங்கள் நாட்டில் மேலும் அதிகமாக விரிவுபடுத்த வேண்டும் என இன்று குழந்தைகளுக்கான சாலை பாதுகாப்பு குறித்த விரிவுரைக்குப் பின் செய்தியாளர்களிடம் பேசியபோது அவர் இத்தகவலை வெளியிட்டார். உலகளாவிய சமூகத்திற்கு மோட்டார்சைக்கிளோட்டிகளுக்கான தடங்களை நாம் அறிமுகப்படுத்தியுள்ளோம். இதனை மேலும் விரிவுபடுத்த வேண்டிய அடுத்த கட்ட நடவடிக்கையை நாம் எடுக்க வேண்டும் . குறிப்பாக தேவைப்படும் இடங்களில் மோட்டார் சைக்கிளுக்கான தடங்கள் மேலும் அதிகமாக நிர்மாணிக்கப்பட வேண்டும் என குழந்தையன் வலியுறுத்தினார்.

 Tags
govt told

Have more motorcycle lanes to reduce crashes


ஆஸ்திரேலிய  குழுவுடன்  இந்திய குழு  மோதல்

புதுடில்லி, மே 8 – சீனாவில் Hangzhou வில் நடைபெறவிருக்கும் ஆசிய விளையாட்டுப் போட்டிக்கு தயாராகும் பொருட்டு இந்திய மகளிர் ஹாக்கிக்குழு இம்மாதம் 18 ஆம் தேதி தொடங்கி மூன்று நட்பு முறை ஆட்டங்களில் சிட்னியில் ஆஸ்திரேலிய குழுவுடன் மோதவிருக்கிறது. ஆஸ்திரேலியா ஏ குழுவுடன் இரண்டு ஆட்டங்களிலும் இந்திய குழுவினர் மோதவிருக்கின்றனர். இந்த நட்புமுறை ஆட்டங்களுக்காக கோல்கீப்பர் சவித்தா தலைமையில் 20 பேர் கொண்ட விளையாட்டாளர்கள் தேர்வு செய்யப்பட்டனர். 250 க்கும் மேற்பட்ட அனைத்துலக ஆட்டங்களில் விளையாடிய வந்தனாவுடன் சங்கீத குமாரி, ஷர்மிளா தேவி , லால்ரெம்சியமி ஆகியோரைக் கொண்ட முன்னணி ஆட்டக்காரர்கள் ஆஸ்திரேலியா குழுவுக்கு ஈடுகொடுக்கும் வகையில் தாக்குதலை தொடுப்பார்கள் என தலைமை பயிற்சியாளர் ஜெனிக்கி ஸ்கோப்மென் தெரிவித்தார்.

 Tags
for Australia

hockey

india

Indian Women’s

Member

names 20

Team

tour


சிகமாட்  தேசிய முன்னணி வேட்பாளரின்  தேர்தல் மனு மீதான முழு விசாரணை  அக்டோபரில்   நடைபெறும்

புத்ரா ஜெயா, ஆக 29 – 15 ஆவது நாடாளுமன்ற தேர்தலில் பக்காத்தான் ஹராப்பான் வேட்பாளர் R. Yuneswaran னின் வெற்றியை எதிர்த்து தேசிய முன்னணி வேட்பாளரான ம.இ.காவின் தேசிய பொருளாளர் டான்ஸ்ரீ ராமசாமி செய்திருந்த தேர்தல் மனு மீதான முழு விசாரணை அக்டோபர் மாதம் தொடங்கி 9 நாட்களுக்கு நடத்துவதற்கு தேர்தல் நீதிமன்றம் நிர்ணயித்துள்ளது. அக்டோபர் 2ஆம் தேதி முதல் 5 ஆம் தேதிவரையிலும் பின்னர் அக்டோபர்

9ஆம் தேதி முதல் 11 ஆம் தேதிவரையிலும் மற்றும் அக்டோபர் 23 , 24ஆம் தேதியும் விசாரணைக்கான தேதி நிர்ணயிக்கப்பட்டுள்ளது.

தேர்தல் நீதிமன்றத்தின் புதிய நீதிபதி Rohani Ismail அந்த வழக்கை செவிமடுக்கவிருக்கிறார். இவ்வாண்டு தொடக்கத்தில் ராமசாமியின் தேர்தல் வழக்கு மனுவை ரத்துச் செய்யும்படி Yuneswarn தெரிவித்த முன்னோடி ஆட்சேபத்தை நீதிபதி Mohd Radzi Abdul Hamid முழு விசாரணைக்கு உத்தரவிடாமலேயே நிராகரித்தார். எனினும் தமது மனுவை புதிய நீதிபதியுடன் மீணடும் செவிமடுப்பதற்கு ராமசாமி செய்துகொண்ட மேல்முறையீட்டை ஆகஸ்டு 18ஆம் தேதி மேல் கூட்டரசு நீதிமன்றம் அனுமதித்தது.

 Tags
penuh okt ini

Petisyen calon BN

segamat dibicarakan


மாணவர்கள் தன்னம்பிக்கையுடன்  எஸ்.பி.எம் தேர்வெழுத வாழ்த்துகள்;  விக்னேஸ்வரன்

கோலாலம்பூர், பிப் 19 – எஸ்பிஎம் தேர்வெழுதும் மாணவர்கள் , தன்னம்பிக்கையுடன் தேர்வெழுதும்படி மஇகாவின் தேசியத் தலைவர் டான்ஸ்ரீ எஸ். விக்னேஸ்வரன் வாழ்த்துகளை தெரிவித்துக் கொண்டார்.

பெற்றோர்கள் தங்களுக்காக அனுபவித்த சிரமங்களையெல்லாம் மறவாமல், அவர்களின் எண்ணங்களையும் ஈடேற்ற வேண்டுமென்பதை மனதில் பதிய வைத்துக் கொண்டு , மாணவர்கள் அத்தேர்வை எழுதுமாறும் அவர் கேட்டுக் கொண்டார்.

இந்நாட்டில் இந்திய சமுகத்தினர் கல்வி கற்ற ஒரு சமுதாயமாக உருவாக மஇகா பல்வேறு கல்வித் திட்டங்களை அமல்படுத்தி வருகிறது. அந்த வகையில், கல்விக்காக நிதியுதவி தேவைப்படும் மாணவர்களுக்கு எம்ஐஇடி மூலம் நிதி வழங்கி, அவர்களின் உயர்க்கல்விக்கான லட்சியத்தைப் பூர்த்தி செய்து வருவதை விக்னேஸ்வரன் இவ்வேளையில் சுட்டிக் காட்டினார்.

 Tags
SPM

Tan Sri SA Vigneswaran


பேராவில்   ஏழு இந்தியர்கள்   கிராம  தலைவர்களாக  நியமனம்

ஈப்போ, மே 31 – பேரா மாநில அரசாங்கம் ஏழு இந்தியர்களை கிராமத் தலைவர்களாக நியமித்துள்ளது . அதோடு இந்தியர்கள் அதிகமாக வசிக்கக்கூடிய சிராமங்கள் அடையாளம் காணப்பட்டுள்ளது. அந்த கிராமங்களிலிந்து ஐவர் ந்தியர்கள் கிராமத் தலைவர்களாக நியமனம் செய்யும்படி பேரா மந்திரிபுசார் டத்தோஸ்ரீ சராணி முகமட்டிடம் பரிந்துரை செய்யப்பட்டுள்ளதாக பேரா ஆட்சிக்குழு உறுப்பினரும் மாநில இந்தியர் விவகாரங்களுக்கான தலைவருமான ஏ.சிவநேசன் தெரிவித்தார்.

கிராமத் தலைவர்களாக நியமனம் செய்யப்பட்டவர்களுக்கான நியமனக் கடிதங்கள் வழங்கும் நிகழ்வு மாநில அரசாங்க செயலகத்தில் இன்று காலை நடைபெற்றது. இதில் கம்போங் காமாட்சி கிராமத் தலைவராக அருள் பிரகாசம் பெருமாள் , கம்போங் சுங்கை சுமன் கிராமத் தலைவராக ஞானசேகரன் சுப்பிரமணியம், கம்போங் ஏன்றா கிராமத் தலைவராக முனியாண்டி குப்பன், கம்போங் துன் சம்பந்தன் கிராமத் தலைவராக விரஜன் ராமசாமி, கம்போங் புண்டுட் கிராமத் தலைவராக கணேஷ் செங்கையா, கம்போங் சுன் லீ கிராமத் தலைவராக கோகுலகிருஷ்ணன் முனியாண்டி, கம்போங் கிந்தாவெலி கிராமத் தலைவராக கோபிநாத் கிருஷ்ணசாமி ஆகியோர் நியமனம் செய்யப்பட்டனர்.

கிராமத் தலைவர்களாக நியமனம் செய்யப்பட்டவர்களில் மூவர் ம.இ.கா வையும் இருவர் ஜ.செ.க மற்றும் மேலும் இருவர் பி.கே.ஆர். கட்சியின் பிரதிநிதிகள் ஆவர். விருப்பு வெறுப்புகளை ஒதுக்கிவிட்டு சமூதாய நலன் கருதி அனைத்து தரப்பினரும் ஒன்றுபட்டு பணியாற்றும்படி சிவநேசன் கேட்டுக்கொண்டார்.

அதோடு மக்கள் எதிர்நோக்கும் அடிப்படை தேவைகள் குறித்து கவனம் செலுத்தும்படி அவர் வலியுறுத்தினார்.

 Tags
7 people

appointed

The Silver Government


ஏ.ஆர்  ரகுமான் ஸ்டுடியோவில்  விபத்து  லைட்ஸ்மேன்   மரணம்

சென்னை, ஜன 19 – இசைப் புயல் ஏ.ஆர் ரகுமான் ஸ்டுடியோவில் ஏற்பட்ட விபத்தில் 40 அடி உயரத்திலிருந்து கீழே விழுந்த லைட்ஸ்மேன் குமார் இறந்தார். மின் விளக்குகளைப் பொருத்தும் பணியில் ஈடுபட்டிருந்தபோது அவர் 40 அடி உயரத்திலிருந்து கீழே விழுந்ததால் மரணம் அடைந்தார் . சென்னையில் ஏ.ஆர் பிலிம் சிட்டி என்ற ஸ்டுடியோவில் இந்த விபத்து நிகழ்ந்தது. சத்யராஜ் நடிக்கும் வெப்பன் படத்திற்கான படப்பிடிப்புக்கு செட் போட்டிக்கொண்டிருந்தபோது கால் தடுக்கி மேலிருந்து குமார் கீழே விழுந்தார். உடனடியாக மருத்துவனைக்கு கொண்டுச் செல்லப்பட்டபோதிலும் வழியிலேயே அவர் மரணம் அடைந்ததாக மருத்துவர்கள் கூறினர். இதனிடையே லைட்ஸ்மேன் குமார் மரணம் அடைந்தது தொடர்பில் அவரது குடும்பத்திற்கு ஏ.ஆர் ரகுமான் தமது ஆழ்ந்த அனுதாபத்தை தெரிவித்துக் கொண்டார்.

 Tags
accident

AR Rahman studio lightsman

died


முஹிடின்  மருமகனின்  விசாரணைக்காக எம்.ஏ.சி.சிக்கு  போலீஸ் உதவும்

கோலாலம்பூர், ஆக 11 – விசாரணைக்காக டான்ஸ்ரீ முஹிடினின் மருமகனை கண்டறிவதற்கு அனைத்துலக போலீசிடம் விண்ணப்பம் செய்வதற்கு MACC

எனப்படும் மலேசி ஊழல் தடுப்பு ஆணையத்திற்கு போலீஸ் உதவும் என போலீஸ் படைத் தலைவர் Tan Sri Razrudin Hussain தெரிவித்திருக்கிறார். டத்தோஸ்ரீ Muhammad Adlan Berhan மற்றும் Mansoor Saat என்ற வழக்கறிஞரை கண்டுபிடிக்க உதவுவதற்கு தனது வளங்களை வளங்குவதில் போலீஸ் படைக்கு எந்தவொரு பிரச்சனையும் இல்லையென அவர் கூறினார். அமைச்சின் நிதிகளில் முறைகேட்டில் ஈடுபட்டது தொடர்பில் அந்த இருவரையும் விசாரணைக்காக MACC தேடிவருகிறது. மலேசிய ஊழல் தடுப்பு ஆணையத்திற்கு எந்தவொரு உதவியை வழங்குவற்கும் நாங்கள் ஒத்துழைப்போம் என Razaruddin கூறினார்.

 Tags
for case on Muhyiddin’s son-in-law

IGP says police ready to assist MACC


16 ஆண்டுகால  போராட்டத்திற்கு  பின்னர் மாணவி   ஆன் கேப்ரியலுக்கு குடியுரிமை

கோலாலம்பூர், ஏப் 10 – பெற்றோரால் கைவிடப்பட்ட ஆன் கேப்ரியல் என்ற 16 வயது மாணவிக்கு 16 ஆண்டு கால போராட்டத்திற்குப் பின் மனிதவள அமைச்சர் சிவகுமார் மற்றும் டிரா மலேசிய இயக்கத்தின் முயற்சியில் இப்போது குடியுரிமை கிடைக்கப் பெற்றுள்ளது. ஆன் கேப்ரியல் கைக்குழந்தையாக இருந்தபோது அவரின் தாயார் கைவிட்டுச் சென்று விட்ட நிலையில் அந்நேரத்தில் அவரது தந்தையும் காலமாகி விட்டார். பெற்றோரை இழந்த ஆன் கேப்ரியல் பிறப்பு பத்திரம் மற்றும் இதர ஆவணங்கள் எதுவுமின்றி இருந்தார்.

கைக்குழந்தை முதல் ஆன் கேப்ரியலை. தாமான் அம்பாங் புக்கிட் தெரத்தாயைச் சேர்ந்த ஆரோக்கியசாமி – அன்னாம்மாள் தம்பதியர் எடுத்து வளர்ந்து வந்தனர். அவருக்கு இவருக்கு குடியுரிமை பெறுவதற்கு ஆரோக்கியசாமி டிரா மலேசிய இயக்கத்தின் தலைவர் சரவணனின் உதவியை நாடியதோடு அதற்கு மனித வள அமைச்சர் சிவகுமாரின் ஒத்துழைப்பும் கிடைத்தது. Ampang Taman saraya இடைநிலைப்பள்ளியில் பயிலும் தமக்கு மலேசிய குடியுரிமை கிடைக்க பேருதவி புரிந்த அனைவருக்கும் ஆன் கேப்ரியல் தமது நன்றியைத் தெரிவித்துக் கொண்டார்.

 Tags
16 years old

to Gabrielle citizenship

to struggle later student


வேலை தேடுபவர்களுக்கு  உதவ யுடிசி மையங்களில் வேலை வாய்ப்பு கண்காட்சி  – மனித வள அமைச்சர் சிவக்குமார்  தகவல்

பகான் டத்தோ, மே 29 – நாடு முழுவதும் உள்ள யுடிசி முகப்பிடங்களில்

Myfuture jobs மையங்களை மேம்படுத்துவதில் மனித வள அமைச்சு தீவிர

கவனம் செலுத்தி வருகிறது. இதன்வழி முதலாளிகள் மற்றும் வேலை தேடுபவர்கள் விரைவாகவும் எளிதாகவும் வேலைகளை அணுகுவதற்கு உதவமுடியும் என மனித வள அமைச்சர் வி.சிவக்குமார் தெரிவித்தார். மடானி மலேசியா தொழில் வாய்ப்பு திட்டத்தின் கீழ் ‘TVET’ ம் திட்டம் மற்றும் தொழில் வளர்ச்சித் திட்டம் ஆகியவற்றில் வேலை தேடுவோர் பயன் அடைவதற்கு எளிதாக இந்த நவடடிக்கை எடுக்கப்படுவதாக அவர் கூறினார். பேராக், பகான் டத்தோவில் மனிதவள அமைச்சின் கீழ் இயங்கும் சொக்சோ நிறுவனத்தின் வேலை வாய்ப்பு கண்காட்சி விழாவில் உரையாற்றியபோது சிவக்குமார் இதனை தெரிவித்தார்.

நாடு தழுவிய அளவில் வேலை வாய்ப்பு கண்காட்சியை மனிதவள அமைச்சு சொக்சோ நிறுவனம் மற்றும் மாநில அரசுகளுடன் இணைந்து நடத்தி வருகிறது. பகான் டத்தோவில் நடைபெறும் வேலை வாய்ப்பு கண்காட்சி விழாவில் 4 ,559 வேலை வாய்ப்புகள் உருவாக்கப்பட்டுள்ளன. இது மக்களுக்கு பெரும் அளவில் உதவி புரியும் என்று அவர் நம்பிக்கை தெரிவித்தார். துணைப் பிரதமர் டத்தோஸ்ரீ அகமட் ஜாஹிட் ஹமிடி நேற்று காலையில் சிறப்பு வருகை புரிந்து இந்த வேலை வாய்ப்பு கண்காட்சியை அதிகாரப்பூர்வமாகத் தொடக்கி வைத்தார் .சொக்சோ நிறுவனத்தின் தலைவர் டத்தோஸ்ரீ சுபாஹான் கமால், சொக்சோ நிறுவனத்தின் தலைமை செயல் முறை அதிகாரி டத்தோஸ்ரீ டாக்டர் அஸ்மான், பேராக் மாநில ஆட்சிக் குழு உறுப்பினர் வழக்கறிஞர் அ. சிவநேசன், ஊத்தாங் மெலிந்தாங் சட்டமன்ற உறுப்பினர் வசந்தி உட்பட ஆயிரத்திற்கும் மேற்பட்டோர் இதில் கலந்து சிறப்பித்தனர்.

 Tags
job opportunities

Myfuture

UTC Office

will exist at the


வங்கு முறையில் கோளாறு ; “இலவச பணத்தை” பெற்ற வாடிக்கையாளர்களால் பரபரப்பு

டப்ளின், ஆகஸ்ட்டு 17 – தொழில்நுட்பக் கோளாறு காரணமாக, வங்கி வாடிக்கையாளர்கள் தங்கள் கணக்கில் இருந்த பணத்தைக் காட்டிலும் அதிகமான பணத்தை மீட்கவோ அல்லது பணமாற்றம் செய்யவோ முடிந்த சம்பவத்திற்காக, அயர்லாந்து வங்கி மன்னிப்புக் கோரியுள்ளது.

அந்த தொழில்நுட்ப கோளாறு காரணமாக, நேற்று அயர்லாந்து முழுவதுமுள்ள ATM பணப்பட்டுவாடா இயந்திரம் முன் மக்கள் வரிசைக்கட்டி நின்றனர்.

“இலவசமாக பணத்தை” எடுக்க முடியும் என வதந்தி பரவியதால் இரவு மணி நீடித்த அந்த கூட்ட நெரிசலை கட்டுப்படுத்த இறுதியாக போலீசார் தலையிட வேண்டிய கட்டாயம் ஏற்பட்டது.

வங்கிக் கணக்கில் அரவே பணம் இல்லாதவர்கள் கூட, ஆயிரம் யூரோ அல்லது ஐயாயிரத்து 49 ரிங்கிட் வரையில் மீட்டுக் கொண்டு செல்ல முடிந்ததாக, உள்நாட்டு ஊடகங்கள் செய்தி வெளியிட்டுள்ளன.

எனினும், அது ஒரு ஏமாற்று வேலை என்பதோடு, அவ்வாறு செய்யும் வாடிக்கையாளர்களின் கணக்கிலிருந்து பின்னர் அந்த தொகை பிடித்தம் செய்யப்படுமென, அயர்லாந்து மத்திய வங்கி எச்சரிக்கை விடுத்திருந்தது.

அதோடு, அந்த செயலிழப்பு தொடர்பில் முழு விசாரணை மேற்கொள்ள மத்திய வங்கி உத்தரவிட்டுள்ளதோடு, அயர்லாந்து வங்கிக்கு, அபராதமும் வித்துள்ளதாக கூறப்படுகிறது.

 Tags
'wang percuma'

Bank tersilap

pelanggan dapat


சுவிட்சர்லாந்து பொது பேட்மிண்டன்   லீ ஷி ஜியா காலிறுதியாட்டத்திற்கு  தேர்வு

கோலாலம்பூர், மார்ச் 24 – சுவிஸ்லாந்து பொது பேட்மிண்டன் போட்டியில் மலேசியாவின் முன்னணி ஒற்றையர் பேட்மிண்டன் விளையாட்டாளரான Lee Zii Jia Irealand – ந்தின் Nhat Nguyen னை 21 -19, 21 -15 என்ற புள்ளிக் கணக்கில் வீழ்த்தி காலிறுதியாட்டத்திற்கு தேர்வு பெற்றார். அண்மையில் அகில இங்கிலாந்து பேட்மிண்டன் போட்டியல் சாம்பியனாக வாகைசூடிய சீனாவின் Li Shifeng – கை இப்போட்டியில் முதல் சுற்றிலேயே வீழ்த்தி Lee Zii Jia அதிர்ச்சியை ஏற்படுத்தியுள்ளார்.

இதனிடையே மலேசியாவின் முன்னணி மகளிர் ஒற்றையர் ஆட்டக்காரரான

S .Kishona 21 -9, 21 -16 என்ற புள்ளிக் கணக்கில் Scotland – ந்தின் Kirsty Gilmour -ரிடம் தோல்வி கண்டு போட்டியிலிருந்து வெளியேறினார்.

 Tags
all england

continues

form by

into Swiss

marching

Open last eight

Zii Jia


ரி.ம 3.1 மில்லியன் கடத்தல் சிகரெட்டுகள் மதுபானங்கள்  பறிமுதல்

கோலாலம்பூர் , ஜன 19 – Johor Baru, Segamat மற்றும் d Pasir Gudang கில் சுங்கத்துறை அதிகாரிகள் மேற்கொண்ட சோதனை நடவடிக்கையில் 3. 12 மில்லியன் ரிங்கிட் மதிப்புள்ள கடத்தல் சிகரெட்டுகள் மற்றும் மதுபானங்களையும் பறிமுதல் செய்தனர். கடந்த ஆண்டு நவம்பர் 30 ஆம் தேதி பாசிர் கூடங் துறைமுகத்தில் மேற்கொள்ளப்பட்ட முதல் பரிசோதனையில் மூன்று கொள்கலன்களில் வரி செலுத்தப்படாத மது பானங்கள் பறிமுதல் செய்யப்பட்டதாக ஜோகூர் சுங்கத்துறையின் இயக்குனர்.

Misbahudin Parmin தெரிவித்தார். மேலும் உலுத்திராமிலுள்ள ஒரு வீட்டில் மேற்கொள்ளப்பட்ட சோதனையின்போதும் மதுபானங்கள் பறிமுதல் செய்யப்பட்டதோடு அங்கிருந்த வங்காளதேச ஆடவனும் விசாரணைக்கு உதவும் பொருட்டு கைது செய்யப்பட்டதாக அவர் கூறினார்.

கடத்தல்காரர்கள் அந்த மதுபான பெட்டிகளின் மேல் ஆப்பிள் Juice என்ற முத்திரை ஒட்டியிருந்ததாகவும் ஆனால் அந்த பெட்டியில் பரிசோதித்தபோது அதன் உள்ளே பீர்கள் இருந்ததாக Misbahhudin தெரிவித்தார். அந்த மதுபானங்கள் சீனாவிலிருந்து இங்கு கடத்திவரப்பட்டதாக நம்பப்படுவதாக அவர் தெரிவித்தார். அன்றைய தினம் மேற்கொள்ளப்பட்ட பரிசோதனையில் 764,000 கடத்தல் சிகரெட்டுகளும் பறிமுதல் செய்யப்பட்டன. அவை இந்தோனேசியாவிலிருந்து கடத்தி வரப்பட்டதாக நம்பப்படுகிறது.

 Tags
alcohol

cigarettes

department nabs smuggled

Johor Custom

worth RM3.14mil


B40 பிரிவினரின்  கல்வி கடனுதவியை ரத்துச் செய்ய திட்டமில்லை  ; உயர் கல்வி அமைச்சர்

கோலாலம்பூர், பிப் 14 – B40 பிரிவைச் சேர்ந்த மாணவர்கள் , தாங்கள் பெற்ற PTPTN உயர்கல்வி கடனுதவியை திரும்பச் செலுத்துவதை ரத்து செய்யும் திட்டத்தை அரசாங்கம் கொண்டிருக்கவில்லை.

அந்த திட்டத்தை செயல்படுத்தினால், 42 பில்லியன் ரிங்கிட்டுக்கும் அதிகமான மிகப் பெரிய செலவை ஏற்க வேண்டியிருக்குமென, உயர் கல்வி அமைச்சர் டத்தோ ஶ்ரீ மொஹமட் காலிட் நோர்டின் ( Datuk Seri Mohamed Khaled Nordin ) மக்களவையில் தெரிவித்தார்.

எனினும், சம்பந்தப்பட்ட மாணவர்களின் நலனில் அக்கறை காட்டி வரும் அரசாங்கம், அக்கடனை திரும்பச் செலுத்துவதில், சில சலுகைகளை வழங்கி வருவதாக அவர் குறிப்பிட்டார்.

கல்விக் கடனை திரும்ப செலுத்துவதை ஒத்தி வைப்பது, மாணவரின் நிதி ஆற்றலுக்கு ஏற்ப கடன் செலுத்தும் முறையை மறுசீரமைப்பது, கடனை முழுமையாக செலுத்தினால் கழிவு வழங்குவது போன்ற சலுகைகள் நடப்பில் இருப்பதை அமைச்சர் சுட்டிக் காட்டினார்.

 Tags
abolition of PTPTN repayments

B40 borrowers

Dewan Rakyat told

No plans for targeted


ஜோகூரில்  வெள்ளப் பாதிப்பு எண்ணிக்கை 3,612 பேராக அதிகரிப்பு

ஜோகூர் பாரு, ஜன 25 – நேற்றிரவு இருந்த எண்ணிக்கையைக் காட்டிலும், ஜோகூரில் இன்று காலை வெள்ளத்தால் பாதிக்கப்பட்டவர்களின் எண்ணிக்கை 3 மடங்காக அதிகரித்தது. அம்மாநிலத்தில் திறக்கப்பட்டிருக்கும் 35 துயர் துடைப்பு மையங்களில் , 3,612 பேர் அடைக்கலம் பெற்றுள்ளனர்.

செகாமாட் ,மெர்சிங், குளுவாங்,கோத்தா திங்கி, பத்து பஹாட் ஆகிய மாவட்டங்கள் வெள்ளத்தால் பாதிக்கப்பட்டிருப்பதாக, அம்மாநில அரசாங்க செயலாளர் Tan Sri Dr. Azmi Rohani தெரிவித்தார்.

அதில் வெள்ளத்தால் மிக மோசமாக பாதிக்கப்பட்ட செகாமாட்டில் 1, 392 பேர் துயர் துடைப்பு மையத்தில் தங்கியிருப்பதாக அவர் கூறினார் . இதனிடையே, இந்த மாநிலத்தில் Sunga Muar , Sungai Segamat , Sungai Kahang ஆகிய 3 ஆறுகள் ஆபத்தான கட்டத்தில் இருப்பதாகவும் அவர் குறிப்பிட்டார்.

 Tags
3

612 people

Flood victims

increased

johor


அதிக நேர வேலை பொது சுகாதார  சேவை தரத்தைப் பாதிக்கும்

கோலாலம்பூர், ஜன 8 – மருத்துவ அதிகாரிகளின் மிக நீண்ட வேலை நேரம், பொது சுகாதார துறையின் சேவை தரத்தை பாதிக்குமென MMA-மலேசிய மருத்துவ சங்கத் தலைவர் டாக்டர் முருகராஜ் ராஜதுரை தெரிவித்தார்.

தாங்கள் 3 மணி நேரத்திற்கு முன்பாகவே வேலையைத் தொடங்க வேண்டியிருப்பதாகவும், வேலை முடிந்து கூடுதல் நேரம் வேலை செய்ய வேண்டியிருப்பதாகவும், பயிற்சி மருத்துவ மாணவர்களிடம் இருந்து தமது தரப்பு புகார்ளைப் பெற்றிருப்பதாக அவர் கூறினார்.

இவ்வேளையில், பயிற்சி மாணவர்கள் மட்டுமல்ல , மருத்துவ அதிகாரிகளும் , மருத்துவ நிபுணர்களும் , பொது சுகாதார சேவை மையங்களில் கூடுதல் நேரம் வேலை செய்வது , தற்போது வழக்கமாகவே இருப்பதாகவும் அவர் சுட்டிக் காட்டினார்.

இவ்வாறு கூடுதல் நேரம் வேலை செய்யும் சுகாதாரப் பணியாளர்கள் சோர்வடைவர். இந்த சூழ்நிலையில், மருத்துவ சேவைத் தரம் பாதிக்கக் கூடுமென முருகராஜ் குறிப்பிட்டார்.

 Tags
affect

feared

health facilities

Overtime work

public

quality care


பொறுமையாக காத்திருந்து நகர் சாலையைக் கடந்த மான்;  காணொளி வைரல்

நாரா, பிப் 22 – ஜப்பான் , நாரா ( Nara ) நகரில் , மான் ஒன்று , வாகனங்கள் செல்லும் வரை, பொறுமையாக காத்திருந்து பின்னர், சாலையை கடந்து சென்ற காணொளி , சமூக வலைத்தளத்தில் பலரது கவனத்தை ஈர்த்திருக்கின்றது.

அந்த காணொளியில் இருக்கும் மான், அப்பகுதியிலுள்ள பூங்காவில் வசித்து வருகின்றது. மான்கள் அந்நகரின் பிரபலமான சின்னங்களாக இருப்பதோடு, வெளியில் அவ்வப்போது உலா வருவதும் அப்பகுதி மக்களுக்கு வழக்கமாகும்.

இந்நிலையில், மனிதர்களின் வாழ்க்கை முறையுடன், மான்களும் தங்களை பழக்கப்படுத்திக் கொண்டிருப்பதைக் கண்டு, சமூக வலைத்தளவாசிகள் ஆச்சரியத்தை வெளிப்படுத்தியிருக்கின்றனர்.

 Tags
Crossing Road In Japan

Deer Cautiously


11ஆவது தமிழ் ஆராய்ச்சி  மாநாடு  தமிழுக்கும்  மலேசியாவுக்கும் பெருமை  சேர்த்தது  -பேராளர்கள்  பார்வையாளர்கள் கருத்து

கோலாலம்பூர், ஜூலை 24 – மலாயா பல்கலைக்கழகத்தில் ஜூலை 21 ஆம் தேதி தொடங்கி ஜூலை 23 ஆம் தேதியுடன் நடைபெற்று முடிந்த 11 ஆவது உலகத் தமிழாராய்சி மாநாட்டில் உள்நாடு மற்றும் வெளிநாடுகளைச் சேர்ந்த 1,300க்கும் மேற்பட்ட பேராளர்கள் உட்பட சுமார் மூவாயிரம் பேர் கலந்து சிறப்பித்தனர். இந்த மாநாட்டில் பல்வேறு துறைகள் தொடர்பான 700 பேர் ஆய்வுக் கட்டுரைகளை படைத்தனர். நான்காவது முறையாக மலேசியாவில் நடைபெற்ற இந்த உலக தமிழாராய்ச்சி முத்தாய்ப்பாக பிரதமர் டத்தோஸ்ரீ அன்வார் இப்ராஹிம் ஆற்றிய உரை முழுக்க முழுக்க தமிழ் ஆராய்ச்சி மாநாட்டுக்கு பொருத்தமாக இருந்ததை இம்மாநாட்டில் கலந்துகொண்ட பலர் வணக்கம் மலேசியாவிற்கு வழங்கிய நேர்க்காணலில் தெரிவித்தனர்.

மலேசிய தமிழர்களின் ஒற்றுமைக்கும் தமிழ் மொழிக்கும் முக்கியத்துவம் வழங்கி பிரதமர் ஆற்றிய உரை உண்மையிலேயே நெகிழ்ச்சியை ஏறபடுத்தியிருப்பதாக மலேசிய மருத்துவ சங்கத்தின் முன்னாள் தலைவரான டாக்டர் ஞானபஸ்கரன் தெரிவித்துள்ளார்.

1966 ஆம் ஆண்டு மலேசியாவில் நடைபெற்ற முதலாவது உலகத் தமிழ் ஆராய்ச்சி மாநாட்டின்போது போக்குவரத்து குழுவுக்கு தலைமையேற்றிருந்தபோது அப்போது ஏற்பட்ட அனுபவத்தை தமது மலரும் நினைவுகாளாக விவரிக்கிறார் சிலாங்கூர் மாநில முன்னாள் ஆட்சிக்குழு உறுப்பினரான டத்தோ வி.எல் காந்தன்

இம்முறை உலக தமிழாராய்ச்சி மாநாட்டில் மலாயா பல்கலைக்கழகத்தின் இந்திய ஆய்வியல் துறையைச் சேர்ந்த முனைவர்கள் தலைமையில் ஆய்வுக் கட்டுரை அமர்வு சிறப்பான முறையில் நடைபெற்றன. இன்றைய நடைமுறை வாழ்க்கையில் சித்த மருத்துவம் தொடர்பான ஆய்வுக் கட்டுரைகளும் அதிகமாக படைக்கப்பட்டன.

இந்தியாவைச் சேர்ந்த எம்.எஸ் சுவாமிநாதன் ஆராய்ச்சி மையத்தைச் சேர்ந்த டாக்டர் பரசுராமன் வேளான்மை குறித்த ஆராய்ச்சிக் கட்டுரையை படைத்தார். இளைஞர்கள் அதிக அளவில் வேளான்மைத்துறையில் ஈடுபட வேண்டும் என்றும் அவர் வலியுறுத்தினார்.

சிங்கப்பூரைச் சேர்ந்த கவிஞர் பிச்சனிக்காடு இளங்கோ 11ஆவது தமிழாராய்ச் மாநாடு பன்முகமத் தன்மை கொண்டதாக விளங்கியதாகவும் இந்த மாநாடு தம்மை பெரிய அளவில் கவந்ததையும் விவரித்தார்.

மொத்தத்தில் இந்த மூன்று நாள் மாநாடு மலேசியாவுக்கும் தமிழ் மொழிக்கும் பெருமை சேர்த்திருப்பதாக கூறிய பல பேராளர்கள் இம்மாநாட்டை சிறப்பாக ஏற்பாடு செய்த மலேசிய அரசாங்கத்திற்கும் மாநாட்டின் ஏற்பாட்டாளர்களுக்கும் தங்களது நன்றியையும் பாராட்டையும் தெரிவித்துக்கொண்டனர்.

 Tags
11 th international

Tamil Research Confrence News


சட்டவிரோத  மோட்டார்சைக்கிள்  பந்தயத்தின்போது   இளைஞர் பலி  ; மற்றொருவர்  காயம்

கிள்ளான், மார்ச் 6 – சட்டவிரோத மோட்டார் சைக்கிளோட்டப் போட்டியின்போது நிகழ்ந்த விபத்தில் 19 வயது இளைஞர் ஒருவர் பலியானார். அந்த விபத்தில் மற்றொரு இளைஞர் கடுமையான காயத்திற்கு உள்ளாகி கிள்ளான் துங்கு அம்புவான் ரஹிமா மருத்துவமனையில் அனுமதிக்கப்பட்டுள்ளார். இந்த விபத்து கிள்ளான் , Raja Muda சாலை சுற்றுவட்டத்திற்கு அருகே நிகழ்ந்ததாக தென் கிள்ளான் மாவட்ட போலீஸ் தலைவர் துணை கமிஷனர் Cha Hoong Fong கூறினார். அதிகாலை 1.30 மணியளவில் ஜாலான் Kompleks Sukan Pandamaran னிலிருந்து Port Kelang கிற்கு சென்று கொண்டிருந்தபோது அந்த இரு மோட்டார் சைக்கிளோட்டிகள் ஒன்றோடு ஒன்று மோதிக்கொண்டு கீழே விழுந்ததாக அவர் கூறினார். அந்த சட்டவிரோத மோட்டார் சைக்கிள் பந்தயத்தில் குறைந்தது 10 பேர் கலந்துகொண்டதாகவும் வாக்குமூலம் அளிப்பதற்காக அவர்களில் சிலர் அழைக்கப்பட்டுள்ளதாக துணைக் கமிஷனர் Cha Hoong Font தெரிவித்தார்.

 Tags
died

illegal racing

injured


‘Kraken’ தொற்று இன்னும் நாட்டில் அடையாளம் காணப்படவில்லை

மரபணு ரீதியாக மாற்றம் கண்ட ‘Kraken’ அல்லது Omicron XBB.1.5 தொற்று மலேசியாவில் இதுவரை அடையாளம் காணப்படவில்லை.

எனினும், அமெரிக்காவில் தற்சமயம் முதன்மை தொற்றாக திகழும் XBB.1.5 தொடர்ந்து கண்காணிக்கப்படும் என, சுகாதார தலைமை இயக்குனர் டான் ஸ்ரீ டாக்டர் நோர் ஹிசாம் அப்துல்லா தெரிவித்தார்.

குறிப்பாக, XBB.1.5 தொற்று பரவல் அதனால் ஏற்படும் விளைவுகள் ஆகியவை கண்காணிக்கப்படுவதாக அவர் சொன்னார்.

Omicron XBB தொற்றிலிருந்து உருமாறிய XBB.1.5 தொற்று, இதற்கு முன் அடையாளம் காணப்பட்ட BA.2.75 மற்றும் BA.2.10.1 ஆகிய தொற்றுகளின் கலைவை இருக்கலாம் என உலக சுகாதார நிறுவனம் கூறியுள்ளது.

அந்த புது வகை தொற்றால், மீண்டும் ஒரு தொற்று அலை ஏற்படலாம் எனவும் அஞ்சப்படுகிறது.

 Tags
identified

infection

Kraken

malaysia

not


பேங்க்  நெகாரா  கவர்னராக   நோர் சம்சியா  மீண்டும் நியமனமா?

கோலாலம்பூர், பிப் 10 – பேங்க் நெகரா கவர்னர் நோர் சம்சியாவின் பதவிக் காலம் இவ்வாண்டு முடிவடையவிருக்கிறது. அவர் மீண்டும் நியமிக்கப்படுவாரா என்பது குறித்து தொடர்ந்து கேள்விகள் எழுந்தபோதிலும் இந்த விவகாரத்தில் அவர் தொடர்ந்து மௌனம் சாதித்து வருகிறார். பேங்க் நெகாரா கவர்னரை மாட்சியை தங்கிய பேரரசர்தான் நியமிப்பார். என்னைப் பொறுத்தவரை என்னிடம் ஒப்படைக்கப்பட்ட பணிகளை நிறைவேற்றி வருகிறேன் என இன்று நடைபெற்ற செய்தியாளர் கூட்டத்தில் கலந்துகொண்டபோது நோர் சம்சியா கூறினார். 2018ஆம் ஆண்டு ஜாலை 1ஆம் தேதி பேங்க் நெகாரா கவர்னராக நோர் சம்சியா நியமிக்கப்பட்டார். ஐந்து ஆண்டு காலத்திற்கான அவரது பதவிக் காலம் இவ்வாண்டு ஜூன் 30 ஆம் தேதியுடன் ஒரு நிறைவுக்கு வருகிறது.

 Tags
Bank Rakyat Malaysia

Nor Shamsiah


15 மணி நேரம் காரில் விட்டுச் சென்ற முட்டை; அரவேற்காடானது – மாது அதிர்ச்சி

கோலாலம்பூர், அக் 18 – தான் வாங்கி வந்த முட்டையை காரிலேயே மறந்து விட்டுச் சென்ற பெண்மணி ஒருவர் 15 மணி நேரம் கழித்து வந்து எடுத்து சமைக்கு உடைத்த போது அந்த முட்டைகள் அரவேற்காடு நிலையில் இருந்ததைக் கண்டு அதிர்ச்சியுற்றுள்ளார்.

தற்போதைய கடுமையான வெப்பக் காலத்தில், முட்டைக்கூட பாதி வெந்துவிடும் என சற்றும் தாம் எதிர்ப்பார்க்கவில்லை என அவர் தமது அனுபவத்தை பகிர்ந்துள்ளார்.

அரவேற்காடான முட்டையை நானி எனும் அப்பெண் டிக் டோக் சமூக வலைத்தளத்தில் பதிவேற்றம் செய்துள்ளார். இந்த பதிவு வைரலாகி வருகிறது.

பருவநிலை மாற்றம் எங்கோ யாருக்கோ பாதிப்பு என நினைத்த நிலையில், முட்டை வடிவில் நம் நாட்டிலும் அந்த தாக்கத்தை அனுபவிக்க வேண்டிய சூழ்நிலையை காணும்போதுதான் இயற்கையை பாதுகாப்பது எவ்வளவு முக்கியம் என்பதை உணர்வதாக வலைத்தளவாசிகள் கருத்து பதிவிட்டுள்ளனர்.

 Tags
Accidentally Leaves Eggs

Comes Back

For 15 Hours

Half-Cooked

Inside Car

M’sian Woman

To Find All Of Them


திருச்சியிலிருந்து சார்ஜாவுக்கு  புறப்படவிருந்த விமானத்தில்  கோளாறு

திருச்சி, ஜன 16 – திருச்சியிலிருந்து ஐக்கிய அரபு சிற்றரசின் மூன்றாவது முக்கிய நகரான சார்ஜாவுக்கு புறப்படவிருந்த விமானத்தில் திடீரென தொழிந்நுட்ப கோளாறு ஏற்பட்டதைத் தொடர்ந்து அவ்விமானத்திலிருந்த அனைத்து 184 பயணிகளும் இறக்கி விடப்பட்டனர். இன்று காலை மணி 9.05 அளவில் திருச்சியில் இருந்து சார்ஜாவுக்கு ஏர் இந்திய எக்ஸ்பிரஸ் விமானம் புறப்பட தயாரானது. அப்போது திடீரென அவ்விமானத்தில் தொழிற்நுட்பக் கோளாறு இருப்பது தெரியவந்தது. இதனைத் தொடர்ந்து விமானத்தில் அமர்ந்திருந்த அனைத்து பயணிகளும் கீழே இறக்கப்பட்டதால் அவர்கள் பரபரப்படைந்தனர். தொழிற்நுட்ப பணிகளை சரிசெய்யும் பணியில் மேற்கொள்ளப்பட்ட முயற்சி பலன் அளிக்கவில்லை. அதனை தொடர்ந்து அனைத்து பயணிகளும் மாற்று விமானத்தின் மூலம் பயணிகள் சார்ஜாவுக்கு புறப்படுவதற்கான ஏற்பாடுகள் செய்யப்பட்டன.

 Tags
depart

plane Disorder

Trichy to Sharjah


சொந்த மகளிடம் ஆபாசமாக நடந்து கொண்ட காமுகன் ; குறைந்தபட்ச தண்டனை விதிக்குமாறு மன்றாடினான்

பட்டர்வொர்த், செப்டம்பர் 14 – கடந்தாண்டு, சொந்த மகளை பாலியல் வன்கொடுமைக்கு உட்படுத்திய நான்கு குற்றச்சாட்டுகளை ஒப்புக் கொண்ட இஹெயிலிங் ஓட்டுனர் ஒருவன், தமக்கு இரண்டாவது வாய்ப்பு வழங்குமாறு நீதிமன்றத்திடம் மன்றாடினான்.

63 வயதான அந்த ஆடவனுக்கு எதிராக இன்று பட்டர்வொர்த் செஷன்ஸ் நீதிமன்றத்தில் குற்றம்சாட்டப்பட்டது.

அப்பொழுது பதிமூன்றே வயதான தனது மகளின் மார்பகங்களை தொட்டு ஆபாசமாக நடந்து கொண்டதாக இரு குற்றச்சாட்டுகளையும், இயற்கைக்கு முரணான செயலில் ஈடுபட்டது தொடர்பில் மேலும் இரு குற்றச்சாட்டுகளையும் அவன் எதிர்நோக்கியுள்ளான்.

முதல் இரு குற்றச்சாட்டுகள் நிரூபிக்கப்பட்டால், 20 ஆண்டுகளுக்கு மேற்போகாத சிறைத் தண்டனையும், பிரம்படிகளும் விதிக்கப்படலாம். அதே சமயம், இதர இரு குற்றச்சாட்டுகள் நிரூபிக்கப்பட்டால், ஐந்தாண்டுகளுக்கு குறையாத சிறைத் தண்டனையுடன் இரு பிரம்படிகளையும் விதிக்க சட்டம் வகைச் செய்கிறது.

அவ்வாடவனை இன்று உத்தரவாத்தில் விடுவிக்க நீதிமன்றம் மறுத்து விட்டது.

இந்த வழக்கு, செப்டம்பர் 27-ஆம் தேதி மீண்டும் செவிமடுக்கப்படும் வேளை ; அதே நாள் அந்த ஆடவனுக்கு எதிரான தண்டனையையும் நீதிமன்றம் அறிவிக்கும்.

 Tags
cabul anak sendiri!

Tergamak kau ayah


34,100 ரிங்கிட் மதிப்பிலான  கஞ்சா பொட்டலங்கள் கண்டுபிடிப்பு ; ஆடவன் தப்பி ஓட்டம்.

பாடாங் பெசார் , ஜூன் 20 – சுப்பிங் , மலேசியா-தாய்லாந்து எல்லை பகுதிக்கு அருகே, நேற்று 34,100 ரிங்கிட் மதிப்பிலான, 11 கிலோ கிராம் எடை கொண்ட கஞ்சா பொட்டலங்கள் கண்டுபிடிக்கப்பட்டுள்ளன.

அதனை தொடர்ந்து நேற்று மதியம் 2:30 மணியளவில் நடத்தப்பட்ட சோதனை நடவடிக்கையில்

சந்தேகத்திற்கிடமான நிலையில் அண்டை நாட்டவரின் மோட்டார் வண்டி ஒன்று அங்கு நிற்பதை கண்டதாக , பாடாங் பெசார் மாவட்ட போலீஸ் துறை தெரிவித்துள்ளது.

போலீசின் நடமாட்டத்தை கண்டு அந்த அந்நிய நாட்டவர் அங்கிருந்து தப்பி சென்றிருக்கலாம் என நம்பப்படுகின்றது.

கண்டுபிடிக்கப்பட்ட அனைத்து கஞ்சா பொட்டலங்களும் பாடாங் பெசார் மாவட்ட போலீஸ் தலைமையகத்திற்கு கொண்டு செல்லப்பட்டுள்ளது.

 Tags
ganja

lari tinggal 11kg

Penyeludup

tepi pagar sempadan


சனிக்கிழமை  வேட்பு மனுத்  தாக்கல்  அம்பாங்கில்  சில சாலைகள் மூடப்படும்

கோலாலம்பூர், ஜூலை 27 – சிலாங்கூர் மாநில சட்டமன்ற தேர்லுக்கான வேட்பு மனுத்தாக்கல் சனிக்கிழமையன்று நடைபெறுவதால் கோலாலம்பூரில் இரண்டு வேட்பு மனு தாக்கல் மையத்திற்கான பல்வேறு சாலைகள் மூடப்படும். புக்கிட் அந்தாராபங்சா , லெம்பா ஜெயா, பண்டான் இன்டா மற்றும் Teratai தொகுதிகளுக்கான வேட்பு மனுத்தாக்ல் மையத்திற்கு செல்லும் சாலைகள் காலை 7 மணி முதல் வேட்பு மனுத்தாக்கல் நடைமுறை முடியும்வரை போக்குவரத்திற்கு மூடப்படும். வேட்பு மனுத்தாக்கல் சுமூகமாக நடைபெறுவதற்காக அந்த சாலைகள் மூடப்படுவதாக அம்பாங் ஜெயா ஓ.சி.பி.டி துணை கமிஷனர் ACP Mohd Azam தெரிவித்திருக்கிறார்.

 Tags
say cops

Several roads in Ampang

state polls

to be closed for Nomination Day


ஐரோப்பிய கிண்ண தகுதி சுற்று போர்த்துகல் குழுவிற்கு மிகப் பெரிய வெற்றி

லிஸ்பன் , செப் 12 – ஐரோப்பிய கிண்ண தகுதிச் சுற்று காற்பந்து போட்டியில் J பிரிவுக்கான ஆட்டத்தில் போர்த்துகல் 9 -0 சுழியம் என்ற கோல் கணக்கில்
லக்சம்பர்க்
குழுவை வீழ்த்தியது. இந்த ஆட்டத்தில் போர்த்துகல் குழுவின் முன்னணி ஆட்டக்காரரான பெர்னாண்டஸ் மூன்று கோல்களை அடித்தார். இதுவரை J பிரிவில் தான் விளையாடிய அனைத்து ஆறு ஆட்டங்களிலும் போர்த்துகல் குழு வெற்றி பெற்றதோடு மொத்தம் 24 கோல்களை அடித்து சாதனை புரிந்துள்ளதோடு தற்போது கூடுதல் புள்ளிகளைப் பெற்று J பிரிவில் முதல் இடத்தில் உள்ளது.

 Tags
Soccer-Portugal chalk up record win with 9-0 thrashing of Luxembourg


எஸ்,ஆர்.சி வழக்கில்   நஜீப்பின்  சீராய்வு  மனு தள்ளுபடி  குற்றத் தீர்ப்பும்   தண்டனையும்  நிலைநிறுத்தம்

புத்ரா ஜெயா. மார்ச் 31 – எஸ்.ஆர்.சி இண்டர்நேசனல் வழக்கில் தமக்கு விதிக்கப்பட்ட குற்றத் தீர்ப்பு மற்றும் 12 ஆண்டு சிறைத் தண்டனையை எதிர்த்து டத்தோஸ்ரீ நஜீப் ரசாக் செய்திருந்த சீராய்வு மனுவை கூட்டரசு நீதிமன்றம் இன்று தள்ளுபடி செய்தது. இனி அரச மன்னிப்பு கிடைத்தால்தான் முன்னாள் பிரதமர் வெளிவரமுடியும் என்பதால் அவர் தொடர்ந்து சிறையில் இருக்க வேண்டியுள்ளது.

கூட்டரசு நீதிமன்றத்தின் 5 நீதிபதிகளில் நால்வர் நஜீப்பின் சீராய்வு மனுவை தள்ளுபடி செய்யும் முடிவுக்கு ஆதரவாகவும் ஒருவர் எதிரான முடிவையும் கொண்டிருந்தார். நஜீப்பின் சீராய்வு மனு மீதான விசாரணக்கு சபா மற்றும் சராவா தலைமை நீதிபதி Abdul Rahman Sebli தலைமையிலான ஐந்து நீதிபதிகள் இடம்பெற்றிருந்தனர்.

 Tags
conviction

court rejects

Najib's Application

SRC case

to review


இன்றைய நாடாளுமன்ற கூட்டம் சிறார் துன்புறுத்தல் STEM பாடங்கள் வறிய ஏழைகள் விவகாரத்தில் கவனம் செலுத்தும்

கோலாம்பூர், அக் 19 – இன்றைய நாடாளுமன்ற கூட்டத்தில் வரவு செலவு திட்டம் தொடர்பான விவாதம் நான்காவது நாளாக தொடர்வதோடு, சிறார் துன்புறுத்தல், STEM பாடங்கள் மற்றும் வறிய ஏழைகள் தொடர்பான விவகாரங்களில் கவனம் செலுத்தப்படும் என அறிவிக்கப்பட்டுள்ளது. இடைநிலைப் பள்ளிகளில் அறிவியல் துறை, தொழிற்நுட்பம் ,பொறியியல் மற்றும் கணித பாடங்களை பயில்வதில் மாணவர்களின் பங்கேற்பு குறைந்து வருவதும், வறிய ஏழைகள் மற்றும் சிறார் துன்புறத்தல் பிரச்சனைகள் குறித்தும் நாடாளுமன்ற உறுப்பினர்கள் தங்களது விவாதத்தில் கவனம் செலுத்துவார்கள் என நாடாளுமன்ற கூட்டம் தொடர்பான நிகழ்சி நிரலில் தெரிவிக்கப்பட்டுள்ளது. நாட்டில் தொடர்ந்து சிறார் துன்புறுத்தல் சம்பவங்கள் நடைபெற்று வருவதால் அதனை குறைப்பதற்காக மகளிர், குடும்பம் மேம்பாடு மற்றும் சமூக நலத்துறை அமைச்சர் பதில் அளிப்பார் என்றும் தெரிவிக்கப்பட்டுள்ளது.

 Tags
dan miskin tegar

hari ini

jadi tumpuan Dewan Rakyat

Kes dera

subjek STEM


இணைய  சூதாட்டம் , உட்பட பல்வேறு    குற்றச்செயலில்  ஈடுபட்டு வந்த  அனைத்துலக  கும்பலில்  முறியடிப்பு

கோலாலம்பூர், மே 23 – இணைய சூதாட்டம் மற்றும் சட்டவிரோத நாணய பரிவர்த்தனை உட்பட பல்வேறு குற்றச்செயல்களில் சம்பந்தப்பட்ட அனைத்துலக கும்பலை போலீசார் முறியடித்துள்ளனர். இக்கும்பலைச் சேர்ந்த சீன பிரஜைகள் உட்பட 40 தனிப்பட்ட நபர்கள் கைது செய்யப்பட்டனர். கோலாலம்பூர் மற்றும் சிலாங்கூரில் மேற்கொள்ளப்பட்ட நடவடிக்கையில் அவர்கள் கைது செய்யப்பட்டதாக போலீஸ் செயலாளர் Noorsiah Mohd Saaduddin தெரிவித்தார். தேசிய நிதி குற்ற துடைத்தொழிப்பு பிரிவின் ஒத்துழைப்போடு புக்கிட் அமான் வர்த்தக குற்றப்புலனாய்வுத்துறை இம்மாதம் 19 ஆம் தேதி மேற்கொண்ட நடவடிக்கையில் அவர்கள் கைது செய்யப்பட்டதாக அவர் கூறினார். கைது செய்யப்பட்டவர்களில் உள்நாட்டைச் சேர்ந்த 18 பேருடன் சீனாவைச் சேர்ந்த 21 பேர் மற்றும் சிங்கப்பூரைச் சேர்ந்த ஒருவரும் அடங்குவார் என Noorsiah தெரிவித்தார். தைவான் பிரஜைகளை இலக்காகக் கொண்டு இணைய சூதாட்ட கும்பல் செயல்பட்டுள்ளதாக அவர் தெரிவித்தார்.

 Tags
in crime was involved

International Gang busting

Internet gambling

Various including


35  லட்சம் ரிங்கிட்  போதைப் பொருள்  பறிமுதல்

கூச்சிங் , மார்ச் 10 – 35 லட்சம் ரிங்கிட் மதிப்புள்ள போதைப் பொருளை Sarawak போலீசார் பறிமுதல் செய்தனர்.

கூச்சிங், Jalan Stutong Baru விலுள்ள அடுக்கு மாடி வீடு ஒன்றில் அந்த போதைப் பொருள் பறிமுதல் செய்யப்பட்டதாக sarawak போலீஸ் ஆணையாளர் டத்தோ Mohd Azman Ahmad Sapri தெரிவித்திருக்கிறார்.

22. 676 கிலோ எடையுள்ள ஷாபு போதைப் பொருள் 12 பொட்டலங்களில் இருந்ததை அவ்வீட்டில் நடத்தப்பட்ட பரிசோதனை மூலம் கண்டுப்பிடிக்கப்பட்டதாக அவர் கூறினார். இது தொடர்பாக 37 வயது சந்தேகப் பேர்வழி கைது செய்யப்பட்டிருப்பதை Mohd Azman உறுதிப்படுத்தினார்.

 Tags
police seize

RM 35 million

worth of drugs


நிலநடுக்கம் முன்கணிப்பு மாதிரியை உருவாக்கியுள்ளனர் விஞ்ஞானிகள்

அமெரிக்காவை சேர்ந்த விஞ்ஞானிகள், நிலநடுக்கம் முன்கணிப்பு மாதிரியை உருவாக்கியுள்ளனர்.

அதன் வாயிலாக, சக்தி வாய்ந்த நிலநடுக்கம் ஏற்படக்கூடிய இடம், நேரம் ஆகியவற்றை துல்லியமாக கணிக்க முடியுமென கூறப்படுகிறது.

துருக்கியேவையும், சிரியாவையும், 28 ஆயிரத்துக்கும் அதிகமானோர் பலியான, 7.8 magnitude ஆக பதிவான வலுவான நிலநடுக்கம் உலுக்கிய சில நாட்களுக்கு பின்னர், அந்த முன்கணிப்பு மாதிரி மேம்படுத்தப்பட்டுள்ளது.

குறிப்பாக, ஒரு நிலநடுக்கத்திற்கு பின், அடுத்து ஏற்படக்கூடிய நிலநடுக்கம் குறித்த விவரங்களை அதன் வாயிலாக துல்லியமாக கணிக்க முடியும்.

அதோடு அந்த நிலநடுக்கம் ஏன் ஏற்பட்டது என்பதையும் தெரிந்து கொள்ள முடியும் என கூறப்படுகிறது.

 Tags
prediction models

Scientists create earthquake


விசித்திரமான விபத்து ; நண்பருடன் காபி அருந்தி கொண்டிருந்த பெண் மீது விண்கல் விழுந்தது

பிரான்ஸ், ஜூலை 17 – கிழக்கு பிரான்சிலுள்ள, அல்சேஸ் (Alsace) கிராமத்தில் நம்ப முடியாது அரிய சம்பவம் ஒன்று பதிவாகியுள்ளது.

அங்குள்ள வீடொன்றின் மொட்டை மாடியில், தனது நண்பர் ஒருவருடன் அமர்ந்து காபி குடித்துக் கொண்டிருந்த பெண் ஒருவர் மீது விண்கல் விழுந்ததே அந்த சம்பவமாகும்.

உள்நாட்டு நேரப்படி, ஜூலை ஆறாம் தேதி, தனது நண்பருடன் மொட்டை மாடியில் அமர்ந்திருந்த அப்பெண் முதலில் பேரிச்சலை கேட்டுள்ளார்.

அதிலிருந்து மீளுவதற்குள், அவரது மடி மீது மர்மமான கூழாங்கல் ஒன்று வந்து விழுந்தது.

முதலில் அதனை சாதரண கட்டுமானக் கல் என எண்ணிய அவர், பின்னர் அது விண்கல்லாக இருக்கலாம் என புவியியலாளர்கள் கூறியுள்ளதை கேட்டு அதிர்ந்ததாக தெரிவித்தார்.

அந்த விண்கல்லில், இரும்பு மற்றும் சிலிக்கான் கலவை இருப்பதும் தெரிய வந்துள்ளது.

விண்கல் குறித்து நாம் கேள்விப்படுவது வழக்கம் தான் என்றாலும், அது ஒருவரைத் தாக்குவது என்பது மிகவும் அரிது.

அதுவும், பிரான்ஸ் போன்ற மிதமான தட்ப வெப்ப சூழலை கொண்ட நாடுகளில் விண்கல்லை கண்டுபிடிப்பது மிகவும் அரிதான ஒன்றாக கருதப்படுகிறது.

1954-ஆம் ஆண்டு, அமெரிக்கா, அலபாமா மாநிலத்தில், ஆன் ஹோட்ஜஸ் என்பவர், முதல் முறையாக எட்டு பவுண்டுகள் கொண்ட விண்கல்லால் தாக்கப்பட்டார் என்பது குறிப்பிடத்தக்கது.

 Tags
Meteorite hits

Rare astronomical accident:

woman sipping coffee with a friend


அதிகமான இந்திய பட்டதாரிகளை உருவாக்குவதில் MIED சரியான இலக்கில் வலுவாக செல்கிறது- விக்னேஸ்வரன்

இந்திய சமூகத்தில் அதிகமான பட்டதாரிகளை உருவாக்குவதில் MIED மூலம் வலுவான நிலையோடு ம.இ.கா சரியான இலக்கில் சென்று கொண்டிருப்பதாக கட்சியின் தேசியத் தலைவர் டான் ஶ்ரீ விக்னேஸ்வரன் தெரிவித்துள்ளார். அந்த அடிப்படையில் நாட்டின் பல பகுதிகளில் வாழும் இந்திய மாணவர்களின் வசதியையும் எதிர்ப்பார்பையும் ஈடு செய்து இன்னும் அதிகமான மாணவர்களை பட்டப்படிப்புக்குச் சேர்க்கும் வகையில் AIMST கல்லூரி ஒன்று கோலாலம்பூரில் திறக்கபடவுள்ளதாகவும் நேற்று சிலாங்கூர் ம.இ.கா ஆண்டு கூட்டத்திற்குப் பின்னர் செய்தியளர்களிடம் விக்னேஸ்வரன் கூறினார்.

கெடாவில் செயல்பட்டுவரும் AIMST பல்கலைக்கழகத்தில் இவ்வாண்டு மருத்துவத்திற்கான 200 இடங்கள், பல் மருத்துவத்துக்கான 75 இடங்கள் மற்றும் மருந்தியல் துறைக்கு ஒதுக்கப்பட்ட இடங்கள் நிரப்பபட்டுவிட்டதாக தெரிவித்த அவர் அத்துறைகளில் இந்திய மாணவர்கள் மேலும் அதிகமாக சேர வேண்டும் என்பதே தங்களின் விருப்பம் என்றார்.

பிரதமர் டத்தோ ஶ்ரீ அன்வார் இப்ராஹிம் AIMST பல்கலைக்கழகத்திற்கு 25 மில்லியன் மானியம் கொடுத்துள்ளதாக கூறிய விக்னேஸ்வரன் அந்நிதி வழங்கும் நிகழ்வு ஒன்று விரைவில் ஏற்பாடு செய்யப்படவிருப்பதாகவும் தெரிவித்தார்.

 Tags
MIED on right track

more Indian graduates

to produce

Vigneswaran

with solid footing


ஆறு மாநிலங்களில்   108 தொகுதிகளில்   தேசிய முன்னணி  போட்டி

கோலாலம்பூர், ஜூலை 22 – அடுத்த மாதம் 12 ஆம் தேதி ஆறு மாநிலங்களில் நடைபெறும் சட்டமன்ற தேர்தலில் தேசிய முன்னணி 108 வேட்பாளர்களை நிறுத்தவிருக்கிறது. இந்த வேட்பாளர்களில் 60 விழுக்காட்டிற்கும் மேற்பட்டோர் புதுமுகங்களாவர். இம்முறை தேசிய முன்னணியின் சார்பில் போட்டியிடுவோரில் 63 விழுக்காட்டினர் புதுமுகங்கள் என்பதோடு 18 விழுக்காடு உறுப்பினர்கள் நடப்பு சட்டமன்ற உறுப்பினர்கள் என நேற்றிரவு தேசிய முன்னணி வேட்பாளர்களை அறிவிக்கும் நிகழ்ச்சியில் கலந்துகொண்டபோது அதன் தலைவர் Zahid Hamidi தெரிவித்தார்.

சிலாங்கூரில் 12 தொகுதிகளில் போட்டியிடும் தேசிய முன்னணி நெகிரி செம்பிலானில் 17 தொகுதிகளிலும் , பினாங்கில் ஆறு தொகுதிகளிலும் போட்டியிடவுள்ளது. இந்த மூன்று மாநிலங்களும் ஒன்றுமை அரசாங்கம் நிர்வாகத்தின் கீழ் உள்ளன. பெரிக்காத்தான் நேசனல் நிர்வாகத்திலுள்ள கெடா மாநிலத்தில் தேசிய முன்னணி 15 இடங்களிலும் கிளந்தானில் 31 தொகுதிகளிலும், திரெங்கானுவில் 27 தொகுதிகளிலும் தேசிய முன்னணி போட்டியிடுவதாக Zahid Hamidi கூறினார்.

 Tags
108 kerusi

BN bertanding

lebih 60 % calon muka baru

PRN